cyanic-selkie/wikianc huggingface dataset:
বিশ্ব স্বাস্থ্য সংস্থা
১৯৪৬ চনৰ ২২ জুলাই তাৰিখে বিশ্ব স্বাস্থ্য সভাত ৬১খন দেশে বিশ্ব স্বাস্থ্য সংস্থাৰ সংবিধানত স্বাক্ষৰ কৰে। স্থাপন হোৱাৰ পৰায়ে ই পৃথিৱীৰ পৰা বৰআইৰ নিৰ্মূলৰ বাবে কাম কৰিছিল। বৰ্তমান ইয়াৰ মুখ্য উদ্দেশ্য হল সংক্ৰামক ৰোগ যেনে, এইড্‌ছ, ইব'লা, মেলেৰিয়া, যক্ষ্মা ৰোগ ইত্যাদিৰ সংক্ৰমণ ৰোধ কৰা আৰু অসংক্ৰামক ৰোগৰ প্ৰভাৱ কম কৰিবলৈ চেষ্টা কৰা। যৌন স্বাস্থ্য, বিকাশ, বৃদ্ধাৱস্থা, পুষ্টি, খাদ্য সুৰক্ষা আৰু স্বাস্থ্যসন্মত সুষম আহাৰ ইত্যাদি বিষয়টো বিশ্ব স্বাস্থ্য সংস্থায়ে কাম কৰি আহিছে। স্বাস্থ্য বিষয়ক ৰূপৰেখা প্ৰস্তুত কৰা, আন্তৰ্জাতিক নীতি নিয়ম প্ৰৱৰ্তন কৰা আৰু স্বাস্থ্যজনিত বিষয় সমূহৰ বিষয়ে সজাগতা সৃষ্টি ইয়াৰ অন্যতম উদ্দেশ্য।
বিশ্ব স্বাস্থ্য সংস্থায়ে প্ৰতি বছৰে বিশ্ব স্বাস্থ্য দিৱসত বিশ্ব স্বাস্থ্য খতিয়ান প্ৰকাশ কৰে। গোটেই বিশ্বত চলোৱা সমীক্ষাৰ পৰা এই ৰিপৰ্ট প্ৰস্তুত কৰা হয়। বৰ্তমান ইথিয়পিয়া দেশৰ টেড্ৰছ আধানম বিশ্ব স্বাস্থ্য সংস্থাৰ সঞ্চালক প্ৰধান। তেওঁৰ পাঁচ বছৰীয়া কাৰ্যকাল ২০১৭ চনৰ ১ জুলাইৰ পৰা আৰম্ভ হৈছিল।
বাহ্যিক সংযোগ
শ্ৰেণী:আন্তঃৰাষ্ট্ৰীয় সংস্থা শ্ৰেণী:ৰাষ্ট্ৰসংঘ
পাৰপত্ৰ
পাৰপত্ৰ বা পাচপোৰ্ট (Passport) হ'ল এক ভ্ৰমণৰ নথি, যিখনক সাধাৰণতে এখন দেশৰ চৰকাৰে ইয়াৰ নাগৰিকসকলৰ বাবে জাৰি কৰে, যাক মূলতঃ আন্তঃৰাষ্ট্ৰীয় ভ্ৰমণৰ উদ্দেশ্যে ইয়াৰ ধাৰকজনৰ পৰিচয় আৰু ৰাষ্ট্ৰীয়তা প্ৰমাণ কৰে। সাধাৰণ পাৰপত্ৰত ধাৰকজনৰ নাম, জন্মৰ স্থান আৰু তাৰিখ, ফটোগ্ৰাফ, স্বাক্ষৰ আৰু অন্য প্ৰাসঙ্গিক চিনাক্তকৰণ সম্পৰ্কিয় তথ্য থাকিব পাৰে।
বৰ্তমানে বহুতো দেশে এমবেডেড্ মাইক্ৰোচিপযুক্ত বায়'মেট্ৰিক পাৰপত্ৰ জাৰি কৰা আৰম্ভ কৰিছে বা জাৰি কৰাৰ পৰিকল্পনা কৰিছে, এনেবোৰ পাৰপত্ৰক মেছিনৰ দ্বাৰা পঢ়িব পাৰি আৰু নকল কৰা কঠিন। জানুৱাৰী ২০১৯ পৰ্যন্ত, এনে ই-পাৰপত্ৰ জাৰি কৰা দেশৰ সংখ্যা ১৫০ খনৰো অধিক। পূৰ্বে জাৰি কৰা বিনা-বায়'মেট্ৰিক মেছিন-পঠনযোগ্য পাৰপত্ৰসমূহ সাধাৰণত তাৰ ম্যাদ উকলাৰ তাৰিখলৈ বৈধ থাকিব।
পাৰপত্ৰৰ ধাৰকজনৰ সাধাৰণতে পাৰপত্ৰ জাৰি কৰা দেশেখনত প্ৰৱেশৰ অধিকাৰ থাকে, যদিও কিছু পাৰপত্ৰৰ ধাৰক সেই দেশখনৰ পূৰ্ণ নাগৰিক নহ'বও পাৰে।
বহুতো দেশ সাধাৰণতে অন্য দেশৰ পাৰপত্ৰধাৰীক প্ৰৱেশৰ অনুমতি দিয়ে, যদিও বহুক্ষেত্ৰত পাৰপত্ৰখনৰ লগতে ভিছা আহৰণ কৰাটো প্ৰয়োজন। কিন্তু এই প্ৰৱেশৰ অধিকাৰ কোনো স্বয়ংক্ৰিয় অধিকাৰ নহয়। অন্যান্য কিছু অতিৰিক্ত চৰ্ত যেনে ধাৰকজন আৰ্থিক বা অন্য কাৰণত ৰাজহুৱা দোষাৰোপী অথবা কোন অপৰাধত দোষী সাব্যস্ত হ'ব নালাগিব। যেতিয়া কোন দেশে অন্য এখন দেশক স্বীকৃতি প্ৰদান নকৰে, বা পৰস্পৰৰ মাজত কোনো বিবাদ চলি থাকে, তেতিয়া সেই দেশখনে তেওঁলোকৰ পাৰপত্ৰধাৰীসকলক সেই আনখন দেশলৈ ভ্ৰমণ কৰাত নিষেধাজ্ঞা আৰোপ কৰিব পাৰে, বা আনখন দেশৰ পাৰপত্ৰধাৰীক নিজৰ দেশত প্ৰৱেশাধিকাৰ নিষিদ্ধ কৰিব পাৰে, নতুবা অন্য দেশৰ পাৰপত্ৰধাৰী, উদাহৰণস্বৰূপ যিসকলে সেই আনখন দেশ ভ্ৰমণ কৰিছে, তেওঁলোকক দেশখনত প্ৰৱেশত নিষেধাজ্ঞা আৰোপ কৰিব পাৰে। কিছু ব্যক্তিৰ ওপৰতো নিষেধাজ্ঞা আৰোপ কৰা হয় যিয়ে তেওঁলোকক কোনো নিৰ্দিষ্ট দেশত প্ৰৱেশ কৰিব নিদিয়ে।
পাৰপত্ৰসমূহ অন্য পৰিস্থিতিত যেনে হোটেলত চেক্‌-ইন কৰাৰ সময়ত বা স্থানীয় মুদ্ৰাত অৰ্থ পৰিবৰ্তন কৰাৰ সময়ত চিনাক্তকৰণ নিশ্চিত কৰিবৰ বাবে ব্যৱহাৰ হ'ব পাৰে।
ভাৰতীয় পাৰপত্ৰ
২০১৫ চনৰ ভাৰতে প্ৰায় ১.২ কোটি পাৰপত্ৰ জাৰি কৰিছে, যিটো চীন আৰু আমেৰিকা যুক্তৰাষ্ট্ৰৰ পাছতে পৃথিৱীৰ ভিতৰতে তৃতীয়। ২০১৫ চনৰ শেষৰ ফাললৈ প্ৰায় ৬.৫ কোটি বৈধ ভাৰতীয় পাৰপত্ৰ আছিল।
ভাৰতীয় পাৰপত্ৰ প্ৰকাৰ
ভাৰত চৰকাৰে তিনি প্ৰকাৰৰ পাৰপত্ৰ জাৰি কৰে। প্ৰকাৰ অনুসৰি ভাৰতীয় পাৰপত্ৰৰ বকলাৰ ৰং ভিন্ন হয়।
তথ্য সংগ্ৰহ
শ্ৰেণী:চৰকাৰ শ্ৰেণী:নথিপত্ৰ শ্ৰেণী:ভ্ৰমণ
বিশ্ব সিংহ
কোচ ৰাজবংশৰ আৰম্ভণি
১২শ শতিকাত কামৰূপ ৰাজ্যৰ ভাঙোনৰ পাছত স্থানীয় শাসক আৰু জমিদাৰসকলে সৰু সৰু ৰাজ্য ভগাই লয়। একবাৰে পূবত চুতীয়া, আহোম আৰু কছাৰী ৰাজ্য ঠন ধৰি উঠে। পশ্চিম দিশে পূবৰ ৰাজ্যসমূহ আৰু কমতা ৰাজ্যৰ মাজত অংশত বাৰভূঞাসকলে থিতাপি লৈছিল। ১৪৯৮ চনত গৌড়ৰ ৰজা আলাউদ্দিন হুছেইন শ্বাহে কমতাৰ ৰজা নীলাম্বৰৰ বিৰুদ্ধে যুদ্ধ ঘোষণা কৰে। কমতা অধিকাৰ কৰি তেওঁ পুতেক ডানিয়ালক চমজাই যায়। পাছত বাৰভূঞাসকলে হাৰূপ নাৰায়ণৰ নেতৃত্বত ডানিয়ালক পৰাস্ত কৰে। আক্ৰমণকাৰীসকলক ঘূৰাই পঠিয়ালেও বাৰভূঞাসকলে এখন ৰাজ্য প্ৰতিষ্ঠা কৰিবলৈ সক্ষম নহ'ল আৰু আগৰ দৰেই সৰু সৰু অঞ্চলত শাসন চলাই যায়। পাছৰ কালৰ বিশ্ব সিংহ‌ই কমতা অঞ্চলৰ আন জনগোষ্ঠীসমূহ একত্ৰিত কৰি ৰাজ্য স্থাপন কৰিবলৈ সমৰ্থ হয়।
জন্ম আৰু পৰিয়াল
বিশ্ব সিংহৰ দেউতাকৰ নাম হাড়িয়া মণ্ডল বা হাৰিয়া মেছ। তেওঁ কোচ নেতা কোচ হাজোৰ দুজনী জীয়েক হীৰা আৰু জীৰাক বিয়া পাতিছিল। হীৰাৰ ঔৰসতে বিশু বা বিশ্ব সিংহৰ জন্ম হয়। বিশোৱে খুব সম্ভৱ ডানিয়ালৰ বিৰুদ্ধে ভূঞাসকলৰ যুঁজত অংশ লৈছিল।
ভূঞাসকলৰ লগত যুঁজ
১৫০৯ চন মানত বিশোৱে জনজাতীয় নেতাসকলক একগোট কৰাৰ অভিযান আৰম্ভ কৰিলে। দৰং, কৰাইবাৰী, আতিয়াবাৰী, কমতাবাৰী, বলৰামপুৰ আদি কেইখনমান জনজাতীয় অঞ্চলে তেওঁৰ লগত জোট হ'ল। এই অভিযানত তেওঁ ঔগুৰিৰ কুসুম ভূঞা, দীঘলা ভূঞা, কলিয়া ভূঞা, ঝাৰগাঁৱৰ কবিলাস ভূঞা, কৰ্ণপুৰ, ফুলগুৰি, বিজনী আৰু শেষত পাণ্ডুনাথৰ (গুৱাহাটীৰ পাণ্ডু) ভূঞাক পৰাস্ত কৰিছিল। কৰ্ণপুৰৰ ভূঞাৰ বিৰুদ্ধে অভিযান অতি কঠিন সাব্যস্ত হৈছিল। এই অভিযানে বান্দুকা আৰু সজলাগ্ৰামৰ দৰে ঠাইৰ ভূঞাসকলৰ বাবে সমস্যাৰ সৃষ্টি কৰিছিল।
কমতাপুৰত
ভূঞাসকলক পৰাস্ত কৰি বিশোৱে তেওঁৰ কৰ্মস্থলী চিকণাৰ পৰা কমতাপুৰলৈ (বৰ্তমানৰ কোচবিহাৰ নগৰৰ কেইমাইলমান দক্ষিণ-পূবে) তুলি নিলে আৰু নিজকে কমতা ৰাজ্যৰ শাসক বুলি ঘোষণা কৰিলে। তেওঁ বিশ্ব সিংহ বুলি হিন্দু নাম গ্ৰহণ কৰে। এইদৰে ১৫১৫ চনত কমতাৰ কোচ ৰাজবংশৰ সূত্ৰপাত হয়। তেওঁ ভায়েক শিশুক (শিষ্য সিংহ) যুৱৰাজ ঘোষণা কৰে। পাছলৈ শিশুৰ সতি-সন্ততি জলপাইগুৰিৰ ৰাইকূট ৰজা হয়। ভূঞাৰ বিৰুদ্ধে অভিযানত সহায় কৰা জনজাতীয় নেতাসমূহৰ মাজৰ পৰা তেওঁ কাৰ্জি নামৰ বাৰজন মন্ত্ৰীৰ পদৰ সৃষ্টি কৰিলে। ইয়াৰে দুজন কাৰ্জি আৰু যুৱৰাজ মিলি মন্ত্ৰীসভা গঠন কৰে। সেনাবাহিনীৰ নায়ক হিচাপে সেনাপতি পদৰ সৃষ্টি কৰা হ'ল। এটা লোকপিয়লৰ পাছত তেওঁ প্ৰজাৰ সুনিয়ন্ত্ৰণৰ বাবে বিভিন্ন পদবীৰ সৃষ্টি কৰিলে। সুস্থ-সবল পুৰুষসকলক পাইক বোলা হৈছিল, তাৰ ওপৰত আছিল ঠাকুৰীয়া (২০ জন পাইকৰ ওপৰত), শইকীয়া (১০০ জন পাইকৰ ওপৰত), হাজাৰী (১০০০ জন পাইকৰ ওপৰত), ওমৰা (৩০০০ জন পাইকৰ ওপৰত) আৰু নৱাব (৬৬,০০০ জন পাইকৰ ওপৰত)।
জনজাতীয় লোকসকলক কাৰ্জি হিচাপে নিযুক্ত কৰি বিশ্ব সিংহ‌ই তেওঁলোকৰ লগত সম্পৰ্ক অব্যাহত ৰাখিলে। নিযুক্ত কৰা একমাত্ৰ ব্ৰাহ্মণ আছিল ৰাজ পুৰোহিত।
বিশ্ব সিংহ‌‌ই বিবাহৰ যোগেদি আন ৰজা আৰু নেতাসকলৰ লগত সম্পৰ্ক স্থাপন কৰিছিল। নেপাল, গৌড়, কামৰূপ, বাৰাণসী, মিথিলা আৰু কাশ্মীৰৰ পৰা তেওঁৰ ওঠৰগৰাকী পত্নী আছিল আৰু তেওঁলোকৰ পৰা ওঠৰজন পুত্ৰ লাভ কৰিছিল। পুত্ৰসকলকো প্ৰশাসনিক দায়িত্ব দিয়া হৈছিল। নৰ সিংহক (নেপালৰ ৰত্নকান্তিৰ পুত্ৰ) ভূটানৰ ৰজাৰ পৰা জয় কৰা অঞ্চলৰ দায়িত্ব দিছিল। গৌড়ৰ হেমপ্ৰভাৰ পুত্ৰ মল্লদেৱ (পাছলৈ নৰনাৰায়ণ) উত্তৰাধিকাৰী আছিল। গৌড়ৰ পদ্মাৱতীৰ পুত্ৰ শুক্লধ্বজ (পাছলৈ চিলাৰায়), কামৰূপৰ চন্দ্ৰকান্তিৰ পুত্ৰ গোহাঁই কমল আদি ৰাজহুৱা কামৰ দায়িত্বত আছিল আদি।
প্ৰাবৰ ৰাজ্য
কমতা ৰাজ্য স্থাপন কৰিলেও প্ৰশাসন ইমান সবল নাছিল। গৌড়ৰ শাসকে ব্ৰহ্মপুত্ৰ উপত্যকা জয় কৰাৰ মনোভাৱ পুহি ৰাখিছিল আৰু আহোম ৰাজ্যৰ লগত প্ৰায়েই সংঘাত হৈছিল। ১৫৩২-৩৩ চনত আহোম ৰাজ্য আক্ৰমণ কৰা তুৰ্বক খুব সম্ভৱ কমতা ৰাজ্যৰ মাজেদিয়েই গৈছিল। তুৰ্বল পৰাস্ত হ'ল আৰু তেওঁৰ সেনাবাহিনীক আহোম সেনাপতি টংখাম বুঢ়াগোহাঁয়ে কমতা ৰাজ্যৰ পশ্চিম সীমা কৰতোৱা নদীলৈকে খেদি যায়। এই যুদ্ধৰ শেষত টংখাম বুঢ়াগোহাঁয়ে বিশ্ব সিংহক কমতা ৰাজ্য চমজাই আহোম ৰাজ্য আৰু গৌড়ৰ মাজত প্ৰাবৰ ৰাজ্য (buffer state) হিচাপে থাকিবলৈ দিয়ে।
বিশ্ব সিংহ‌ই আহোমৰ কৰতলীয়া হৈ থাকিব নিবিচাৰি ১৫৩৭ চনত আহোম ৰাজ্য আক্ৰমণৰ মন মেলে। ৰছদ-পাতিৰ অভাৱ হোৱাত তেওঁ এই মনোভাৱ সামৰি আহোম ৰাজসভালৈ যায় আৰু বছৰি কৰ-কাতল দিবলৈ হাত লয়। এই কথা তেওঁৰ বাবে অসহনীয় আছিল আৰু মৃত্যুশৰ্যাত উত্তৰাধিকাৰীক তেওঁ কৰতলীয়া ৰাজ্যৰ চেকা আঁতৰাবলৈ কৈ যায়।
তেওঁ সৌমাৰপীঠৰ ৰাজ্য বিজনী, বিদ্যাগ্ৰাম আৰু বিজয়পুৰ আক্ৰমণ কৰি জয়ী হৈছিল। ইয়াৰ পাছত তেওঁ [[ভূটান আক্ৰমণ কৰি জয়ী হয় আৰু এখন চুক্তি কৰে। হুছেইন শ্বাহে শাসন কৰা গৌড়ৰো কিছু অংশ তেওঁ জয় কৰিছিল। তেওঁৰ ৰাজত্বকালত তুৰুক খান আৰু গৌড়ৰ ৰজা নুছৰত শ্বাহকে ধৰি মুছলমানসকলে কেইবাবাৰো আক্ৰমণ কৰিছিল আৰু কোচসকলৰ হাতত পৰাস্ত হৈছিল। বিশ্ব সিংহ এজন ভাল ৰাজ্যশাসকো আছিল। বিদ্যাৰ প্ৰতি অনুৰাগী ৰজাই পুত্ৰ নৰনাৰায়ণ আৰু শুক্লধ্বজক বাৰাণসীলৈ শিক্ষাৰ বাবে পঠিয়াইছিল। কনৌজ, মিথিলা আদিৰ পৰা তেওঁ পুৰোহিত আনি কেইবাটাও মন্দিৰ স্থাপন কৰিছিল। ১৫৫৪ চনত ৫৩ বছৰ বয়সত তেওঁ দ্বিতীয় পুত্ৰ নৰনাৰায়ণক ৰাজ্য গটাই হিমালয়লৈ নিৰ্বাসন লয়।
তথ্যসূত্ৰ
শ্ৰেণী:কোচ ৰাজবংশ
দময়ন্তী
দময়ন্তী (Damayanti) মহাভাৰতৰ বন পৰ্বত উল্লিখিত প্ৰেম কাহিনীৰ এটাৰ মুখ্য চৰিত্ৰ। তেওঁ বিদৰ্ভ ৰাজ ভীমৰ কন্যা আছিল। বিদৰ্ভ ৰাজ্যৰ ৰাজকুমাৰী দময়ন্তীয়ে নিষাধ ৰাজ্যৰ ৰজা নলৰ সৈতে বিবাহপাশত আৱদ্ধ হৈছিল। ভাৰতীয় ভাষাৰ বহুতো লেখকৰ অন্যান্য হিন্দু গ্ৰন্থতো তেওঁৰ উল্লেখ পোৱা যায়। তেওঁ দ্বাদশ শতিকাৰ শ্ৰীহৰ্ষৰ 'নিষাধ চৰিত'ৰ কেন্দ্ৰীয় চৰিত্ৰ। সংস্কৃত সাহিত্যত ইয়াক পাঁচটা মহাকাব্যৰ ভিতৰত অন্যতম বুলি গণ্য কৰা হয়। অসমৰ পীতাম্বৰ কবিৰ 'নল-দময়ন্তী'ৰো তেওঁ মুখ্য চৰিত্ৰ। তেওঁ ১৪৫৬ শকত অৰ্থাৎ ১৫৩৪ চনত তেওঁ এই পাঁচালী কাব্যখনৰ সৃষ্টি কৰিছিল।
কাহিনী
দময়ন্তী বিদৰ্ভ ৰাজ্যৰ ৰাজকুমাৰী আছিল। এদিন এজনী সুন্দৰ হংস তেওঁৰ ওচৰলৈ আহিছিল আৰু তেওঁক নিষাধৰ ৰজা নলৰ বিষয়ে কৈছিল। সেই ৰাজহাঁহজনী ৰজা নলে দময়ন্তীৰ বিষয়ে শুনি তেওঁৰ ওচৰলৈ পঠাইছিল। নলৰ কথা শুনি দময়ন্তীয়ে প্ৰভাৱিত হৈছিল আৰু তেওঁক বিয়া কৰিব বিচাৰিছিল। দময়ন্তীৰ দেউতাকে এক স্বয়ংবৰৰ আয়োজন কৰিছিল আৰু ৰজা নলকো ইয়ালৈ আমন্ত্ৰণ জনোৱা হৈছিল। দময়ন্তীয়ে নানা ৰজা আৰু ৰাজকুমাৰৰ মাজৰ পৰা নলক বাছনি কৰিছিল আৰু বিবাহপাশত আৱদ্ধ হৈছিল। কেইবছৰমানৰ পিছত তেওঁলোকৰ দুটা সন্তান জন্ম হৈছিল।
বহু বছৰৰ সুখেৰে কটোৱা পিছত নলৰ সম্পৰ্কীয় ভায়েক পুষ্কাৰে তেওঁক এক খেল খেলিবলৈ আমন্ত্ৰণ জনাইছিল। এই খোলৰ চৰ্ত অনুসৰি বিজয়ীজনে পৰাস্ত হোৱা জনৰ ৰাজ্য লাভ কৰিব আৰু পৰাস্ত হোৱা জনে তিনি বছৰৰ বাবে নিৰ্বাসনলৈ যাব লাগিব। নলে এই খেলত পৰাজিত হৈছিল আৰু দময়ন্তীৰ সৈতে অৰণ্যলৈ গৈছিল। তেওঁলোকৰ সন্তানক দময়ন্তীৰ পিতৃক ওচৰত ৰাখি থৈ গৈছিল। তেওঁলোকৰ বাবে জীৱন সহজ নাছিল আৰু তেওঁলোকে সংগ্ৰাম কৰিছিল আৰু অৰণ্যত ঘূৰি ফুৰিছিল। এদিনাখন দময়ন্তী শুই থাকোঁতে নলে বাহিৰলৈ ওলাই গৈছিল।
তাৰ পিছত তেওঁ হঠাতে এজন নাগদেৱতাক জুইত পৰা দেখিছিল আৰু তেওঁ তেওঁক ৰক্ষা কৰিছিল। ইয়াৰ ফলত সন্তুষ্ট হৈ নাগ দেৱতায়ে নলৰ ৰূপ সলনি কৰিছিল আৰু তেওঁক অযোধ্যাৰ ৰজা ঋতুপৰ্ণৰ পৰা খেলৰ দক্ষতা শিকিবলৈ কৈছিল যাতে তেওঁ তেওঁৰ ৰাজ্য ঘূৰাই পাব পাৰে। নলয়ে দময়ন্তীক নজনোৱাকৈ অযোধ্যালৈ গৈছিলম। ইয়াৰ ফলত দময়ন্তীয়ে নলক বিচাৰিবলৈ আৰম্ভ কৰিছিল। দময়ন্তীক এটা আজগৰে আক্ৰমণ কৰিছিল কিন্তু ইয়াক এজন চিকাৰীয়ে হত্যা কৰিছিল। দময়ন্তীৰ সৌন্দৰ্যৰ দ্বাৰা মোহিত হৈ চিকাৰীজনে তেওঁৰ সতীত্ব নষ্ট কৰিবলৈ চেষ্টা কৰিছিল। কিন্তু তেওঁ চিকাৰীক জ্বলি ছাই হবলৈ অভিশাপ দিছিল।
চিকাৰীজন জ্বলি ভস্ম হোৱাৰ পিছত কিছুমান ব্যৱসায়ীয়ে দময়ন্তীক উদ্ধাৰ কৰিছিল। অৱশ্যে এটা নিশা হাতীৰ জাকে ব্যৱসায়ীসকলৰ সামগ্ৰী ধ্বংস কৰিছিল আৰু ব্যৱসায়ীসকলে দময়ন্তীক প্ৰহাৰ কৰিবলৈ আৰম্ভ কৰিছিল। কিয়নো তেওঁলোকে ভাবিছিল যে দময়ন্তীয়ে তেওঁলোকৰ দুৰ্ভাগ্য আনিছে। প্ৰাণ বচাই দাময়ন্তী বিপ্ৰপুৰত পলাই আহি উপস্থিত হৈছিল। ৰাণী ভানুমতীয়ে তেওঁক দাসী হিচাপে বাছনি কৰিছিল। এদিন এজন মন্ত্ৰীয়ে চিনাক্ত কৰিছিল যে দাসীগৰাকী প্ৰকৃততে কোন আৰু তেওঁক বিদৰ্ভলৈ ঘূৰাই আনিছিল। পিছত তেওঁ সকলো ৰাজ্যলৈ নলৰ সম্ভেদ বিচাৰি বাৰ্তা পঠাইছিল। নলে এই বাৰ্তাৰ উত্তৰ দিছিল আৰু তেওঁক বিদৰ্ভলৈ মাতি অনা হৈছিল। অৱশেষত নল আৰু দময়ন্তীলৈ পুনৰ মিলন হৈছিল আৰু তেওঁলোকে নিষাধলৈ উভতি গৈছিল। নালে পুস্কৰক প্ৰত্যাহ্বান জনাইছিল কিন্তু এইবাৰ তেওঁ পুষ্কৰক হেৰুৱাইছিল। নলে তেওঁৰ ৰাজ্য ঘূৰাই পাইছিল আৰু তেওঁ দময়ন্তীৰ সৈতে সুখী জীৱন যাপন কৰিছিল।
অনুবাদ
নৰমেন মোছলে পেনজাৰে ১৯২৬ চনত নল আৰু দময়ন্তীৰ কাহিনী ইংৰাজীলৈ অনুবাদ কৰিছিল। পীতাম্বৰ কবিয়ে অসমীয়াত নল দময়ন্তী অনুবাদ কৰিছিল। নল-দময়ন্তী পীতাম্বৰ কবিৰ চতুৰ্থ ৰচনা। তেওঁ ১৪৫৬ শকত অৰ্থাৎ ১৫৩৪ চনত তেওঁ এই কাব্যখনৰ সৃষ্টি কৰে। কেইখনো কবি জনাৰ পাঁচালী কাব্য।
বাহ্যিক সংযোগ
শ্ৰেণী:মহাভাৰতৰ চৰিত্ৰ
বেংগল প্ৰেচিডেঞ্চি
ইতিহাস
বেংগল প্ৰেচিডেঞ্চি‌ৰ উৎস মোগল সম্ৰাট জেহাংগীৰৰ শাসনত ১৬১২ চনত বংগ চুবাহত স্থাপিত কিছুমান বাণিজ্য কেন্দ্ৰ। ব্ৰিটিছ ইষ্ট ইণ্ডিয়া কোম্পানী আৰু আন আন ইউৰোপীয় কোম্পানীৰ মাজত বংগ অঞ্চলত প্ৰভাৱ বিস্তাৰ কৰিবলৈ প্ৰতিযোগিতাৰ সূচনা হৈছিল। ১৭৫৭ চনৰ পলাশীৰ যুদ্ধত বংগৰ নৱাবৰ ক্ষমতাৰ অন্ত আৰু ১৭৬৪ চনৰ বক্সৰৰ যুদ্ধৰ পাছত ব্ৰিটিছ ইষ্ট ইণ্ডিয়া কোম্পানীৰ নিয়ন্ত্ৰণ প্ৰায় সমগ্ৰ ভাৰতীয় উপমহাদেশত বিস্তাৰ হ'ল। ই ভাৰতত কোম্পানীৰ শাসনৰ আৰম্ভণি আছিল, আৰু ইষ্ট ইণ্ডিয়া কোম্পানী ভাৰতীয় উপমহাদেশৰ আতাইতকৈ শক্তিশালী সামৰিক শক্তি হৈ পৰিল। ব্ৰিটিছ সংসদে লাহে লাহে ইষ্ট ইণ্ডিয়া কোম্পানীৰ একাধিকাৰ আঁতৰাবলৈ ধৰিলে। ১৮৫০ৰ দশকত কোম্পানীটোৰ বিত্তীয় সমস্যা বাঢ়িবলৈ ধৰিলে। তেনেতে ১৮৫৭ চনত চিপাহী বিদ্ৰোহ ঘটিল,  যাৰ পাছত ব্ৰিটিছ চৰকাৰে নিজেই ভাৰতৰ শাসনৰ ভাৰ গ্ৰহণ কৰিলে। বেংগল প্ৰেচিডেঞ্চিক পুনৰ্গঠিত কৰা হ'ল, আৰু বিংশ শতিকাৰ আগ ভাগত ই হৈ পৰিল ভাৰতীয় স্বাধীনতা আন্দোলনৰ মূল কেন্দ্ৰ। তদুপৰি, বেংগল প্ৰেচিডেঞ্চিয়েই বংগৰ নৱজাগৰণৰো স্থল।
তথ্য সংগ্ৰহ
শ্ৰেণী:অসমৰ ইতিহাস
সুৰভিন চাওলা
সুৰভিন চাওলা (Surveen Chawla, জন্ম ১ আগষ্ট ১৯৮৪) হৈছে এগৰাকী ভাৰতীয় অভিনেত্ৰী, নৃত্যশিল্পী আৰু মডেল সুৰভিনে নিজৰ কেৰিয়াৰ আৰম্ভ কৰিছিল কহি ট' হোগা আৰু কাজ্জল নামৰ জনপ্ৰিয় আৰু সফল টেলিভিছন অনুষ্ঠানৰ জৰিয়তে৷ হেইট ষ্টৰি (২০১৪), আগলি (২০১৩), পাৰ্চড (২০১৫), ২৪ (ভাৰতীয় টিভি চিৰিজ,২০১৬) আদিত আগবঢ়োৱা প্ৰদৰ্শনৰ বাবে সুৰভিন চাওলা ভাৰতীয় দৰ্শক সমাজৰ ওচৰত পৰিচিত৷ ২০১৮ চনত সুৰভিনে হিন্দী ভাষাৰ ৱেব চিৰিজ হক চেত অভিনয় কৰিছিল৷ সুৰভিনে অভিনয় কৰা শেহতীয়া ৱেব চিৰিজ ডিকাপলড-এ দৰ্শক সমাজৰ পৰা প্ৰশংসা বুটলিবলৈ সক্ষম হৈছে৷ তেখেতৰ বিপৰীতে অভিনয় কৰিছিল মাধৱনে৷
দূৰদৰ্শনত অভিষেক
কহি টো হোগি নামৰ ভাৰতীয় ধাৰাবাহিকখনৰ জৰিয়তে টেলিভিছনৰ জগতত পদাৰ্পণ কৰে৷ ২০০৮ চনত নাচৰ এটি ৰিয়েলিটি শ্ব' এক খিলাড়ি এক হাছিনাত তেওঁক দেখিবলৈ পোৱা যায়৷ ইয়াত সুৰভিনে ভাৰতীয় ক্ৰিকেটাৰ এছ. শ্ৰীশান্তৰ লগত একেলগে কাম কৰে৷ ইয়াৰ আগতে সুৰভিনে ২০০৪ চনত কছৌটি জিন্দেগী কেত অভিনয় কৰিছিল৷ ২০০৬ চনৰ পৰা ২০০৭ চনলৈকে কাজ্জল নামৰ ধাৰাবাহিকখনত কেন্দ্ৰীয় চৰিত্ৰত তেওঁ অভিনয় কৰে৷ কমেডি চাৰ্কাচ কে চুপাৰষ্টাৰচ নামৰ অনুষ্ঠানটো তেওঁ সূত্ৰধাৰ হিচাপে কাম কৰে৷ ইয়াৰ পিছত তেওঁ কানাড়া ভাষাৰ ছবি পৰমেশ পাণৱালাৰ জৰিয়তে ছবিৰ জগতত অভিষেক কৰে৷ ২০১১ চনত পাঞ্জাবী ভাষাৰ ছবি ধৰতীত অভিনয় কৰে৷  ইয়াৰ পিছত সুৰভিনে তৌৰ মিত্ৰন দি, শাদী লাভ ষ্টৰী, সিং ভাৰ্ছেছ কৌৰ আৰু ডিস্কো সিংৰ দৰে কেইবাখনো পাঞ্জাবী ছবিত চৰিত্ৰ ৰূপায়ন কৰে৷ ২০১৩ চনত মুক্তি লাভ কৰা ছাজিদ খানৰ দ্বাৰা পৰিচালিত হিন্দী ভাষাৰ কথাছবি হিম্মতৱালাত ধোকা ধোকা নামৰ আইটেম গীতটিত সুৰভিনক দেখা যায়৷ এইটো আছিল তেওঁৰ প্ৰথমটো আইটেম গীত৷ ২০১৩ চনত সুৰভিনক দেখা যায় তামিল ভাষাৰ কথাছবি মনদ্ৰু পেৰ মন্দদ্ৰু কড়াল, পুথিয়া থিৰুপাংগাত অভিনয় কৰে৷ ইয়াৰ পিছত অনুৰাগ কাশ্যপৰ থ্ৰিলাৰ ছবি আগলিত সুৰভিনে অভিনয় কৰে৷
২০১৪-বৰ্তমান
২০১৪ চনৰ অক্টোবৰ মাহত সুৰভিন চাওলাক জেজি বিৰ সৈতে মিটৰন ডে বুট নামৰ পাঞ্জাবী গীত এটিত দেখিবলৈ পোৱা যায়৷ ২০১৪ চনতেই বিশাল পাণ্ড্যাৰ প্ৰতিশোধমূলক থ্ৰিলাৰ হেইট ষ্ট'ৰি ২ মূল চৰিত্ৰ এটাত অভিনয় কৰে৷ পোনপ্ৰথমবাৰৰ বাবে এখনি নাৰীকেন্দ্ৰিক ছবিত অভিনয় কৰা এইখন ছবি বাণিজ্যিকভাৱে সফল হোৱাৰ উপৰি সমালোচকৰ দৃষ্টিতো যোগাত্মক হিচাপে ধৰা দিয়ে৷ তেওঁৰ শেহতীয়া তামিল ভাষাৰ ছবি হৈছে জয় হিন্দ ২৷ ২০১৫ চনত লীনা যাদৱৰ পৰিচালনাত মুক্তিলাভ কৰা পাৰ্চদ নামৰ বহুসমাদৃত ছবিখনত সুৰভিনে গুৰুত্বপূৰ্ণ চৰিত্ৰ এটাত অভিনয় কৰে৷ ২০১৬ চনত ঝলক দিখলা যাৰ নৱম সংস্কৰণত সুৰভিনে অংশগ্ৰহণ কৰে৷ অৱশ্যে পাছলৈ তেওঁ প্ৰতিযোগিতাৰ পৰা ভোটা আউট হৈ বাহিৰ হয়৷
২০১৮-১৯ চনৰ সময়ছোৱাত সুৰভিনে নেটফ্লিক্সৰ জনপ্ৰিয় ছিৰিজ ছেক্ৰেড গেমছত জ'জ' মাছকাৰেনহাছ নামৰ চৰিত্ৰটি ৰূপায়ন কৰে৷ ২০২১ চনত সুৰভিন চাওলাই নেটফ্লিক্সৰ কমেডি-ড্ৰামা ছিৰিজ ডিকাপলডৰ আৰ. মাধৱনৰ সৈতে কেন্দ্ৰীয় চৰিত্ৰত অভিনয় কৰে৷ আঠটা খণ্ডৰ চিৰিজটোত তেওঁ শ্ৰুতি শৰ্মা আয়াৰ নামৰ চৰিত্ৰটি ৰূপায়ন কৰে৷ চিৰিজটোৰ নিৰ্মাতা আছিল মনু জোছেফ৷
ব্যক্তিগত জীৱন
২০১৫ চনত ইটালীত সুৰভিনে অক্ষয় থাক্কৰৰ লগত বৈবাহিক বান্ধোনত বান্ধ খায়৷ অৱশ্যে বিবাহৰ খবৰ তেওঁ দুবছৰৰ পাছতহে (২৭ ডিচেম্বৰ ২০১৭) টুইটাৰযোগে ৰাজহুৱাকৈ সদৰী কৰে৷
তথ্যসূত্ৰ
শ্ৰেণী:হিন্দী চলচ্চিত্ৰৰ অভিনেত্ৰী শ্ৰেণী:অভিনেত্ৰী শ্ৰেণী:ভাৰতীয় অভিনেত্ৰী শ্ৰেণী:জীৱিত ব্যক্তি শ্ৰেণী:ভাৰতীয় নাৰী শ্ৰেণী:মডেল
বংগ বিভাজন (দ্ব্যৰ্থতা দূৰীকৰণ পৃষ্ঠা)
বংগ বিভাজনে তলত দিয়া বিষয় বুজাব পাৰে:
ইউ এছ অ'পেন
ইউ এছ অ'পেন বা ইউএছ অ'পেন হৈছে কোনো এক নিৰ্দিষ্ট ক্ৰীড়াৰ (বা অ-ক্ৰীড়া সংগঠিত প্ৰতিযোগিতামূলক কাৰ্যকলাপ) বাবে আমেৰিকা যুক্তৰাষ্ট্ৰই আয়োজন কৰা "মুকলি" প্ৰতিযোগিতা, য'ত যিকোনো ব্যক্তি, অপেছাদাৰী বা পেছাদাৰী, আমেৰিকা বা আমেৰিকাৰ বাহিৰৰ, পুৰুষ বা মহিলাই যোগ দিব পাৰে।
সচৰাচৰ বুজায়:
অন্যান্য ক্ৰীড়াৰ মাজত আছে (বৰ্ণানুক্ৰমিক ক্ৰমত): * ইউ.এছ.অ’পেন ষ্ট্ৰেইট পুল চেম্পিয়নশ্বিপ * ইউ.এছ.অ’পেন বেংক পুল চেম্পিয়নশ্বিপ * ইউ.এছ অ’পেন আঠ বলৰ চেম্পিয়নশ্বিপ * ইউ.এছ.অ’পেন নাইন-বল চেম্পিয়নশ্বিপ * ইউ.এছ অ’পেন টেন-বল চেম্পিয়নশ্বিপ
অমিতা মালিক
প্ৰাৰম্ভিক জীৱন
১৯২১ চনত জন্ম ব্ৰিটিছ ভাৰতৰ অসমৰ গুৱাহাটীৰ এক বঙালী পৰিয়ালত অমিতা মালিকৰ জন্ম হৈছিল। যেতিয়া অমিতা মাত্ৰ ২১ দিনীয়া আছিল, তেওঁলোক ভ্ৰমণ কৰি থকা গাড়ীখন মহাত্মা গান্ধী বহি থকা আন এখন গাড়ীৰ সৈতে খুন্দা লাগিছিল। কণমানি অমিতায়ে আঘাত পাইছে নেকি জানিবলৈ গান্ধীজী যথেষ্ট উদ্বিগ্ন হৈছিল। অমিতায়ে তেওঁৰ জীৱনত দেখা প্ৰথমখন ছবি আছিল চাৰ্লি চেপলিনৰ গোল্ড ৰাছ। ছবিখন শ্বিলঙৰ লৰেটো কনভেণ্টৰ শ্বিলংৰ নানসকলে প্ৰদৰ্শিত কৰিছিল।
কৰ্মজীৱন
অমিতায়ে লক্ষ্ণৌত এশ টকা দৰমহাৰে লক্ষ্ণৌত "শনিবাৰে মধ্যাহ্ন ভোজনৰ সময়ত ইউৰোপীয় সংগীতৰ সাপ্তাহিক কাৰ্যসূচী উপস্থাপন কৰিবলৈ" যোগদান কৰিছিল। ১৯৪৪ চনত তেওঁ কাৰ্যসূচী সহায়কৰ বিজ্ঞাপনিত পদৰ বাবে আনুষ্ঠানিকভাৱে আবেদন কৰিছিল আৰু অ'ল ইণ্ডিয়া ৰেডিঅ'ৰ দিল্লী ষ্টেচনলৈ পঠিয়াইছিল। তেওঁ ইংগমাৰ বাৰ্গমেন আৰু মাৰ্লন ব্ৰেণ্ডোৰ দৰে বহুতো গুৰুত্বপূৰ্ণ চলচ্চিত্ৰ জগতৰ প্ৰসিদ্ধ ব্যক্তি আৰু পৰিচালকৰ সাক্ষাৎকাৰ লোৱা একমাত্ৰ ভাৰতীয় চলচ্চিত্ৰ সমালোচক আছিল।
তাছখণ্ডত লাল বাহাদুৰ শাস্ত্ৰীৰ মৃত্যুৰ পিছত যেতিয়া তেওঁ অপ্ৰত্যাশিতভাৱে ইন্দিৰা গান্ধী ভাৰতৰ প্ৰধানমন্ত্ৰী হৈছিল তেতিয়া অমিতা ইন্দিৰা গান্ধীৰ সাক্ষাৎকাৰ লোৱা প্ৰথম সাংবাদিক আছিল।
কানাডাত অধ্যয়ন কৰিবলৈ ফেল'শ্বিপ
তেওঁক কানাডিয়ান মহিলা প্ৰেছ ক্লাৱৰ প্ৰথম ফেল'শ্বিপ প্ৰদান কৰা হৈছিল। এই ফেল'শ্বিপে তেওঁক ১৯৬০ চনত ১০ মাহৰ বাবে তেওঁলোকৰ সদস্যসকলৰ সৈতে বসবাসৰ ব্যৱস্থা কৰিছিল। তেওঁ ১৯৬০ চনত কানাডিয়ান প্ৰধানমন্ত্ৰী ডিফেনবেকাৰৰ সৈতে হোৱা সাক্ষাৎকাৰত ৰাষ্ট্ৰসংঘত বৰ্ণবৈষম্যৰ কথা উপস্থাপন কৰিছিল।
বিদেশী মহিলা সকলে শাৰীপিন্ধাৰ বিৰুদ্ধে অভিযান
১৯৬০ চনত স্তম্ভকাৰ অমিতা মালিকে শাৰীপিন্ধা বিদেশী মহিলাৰ বিৰুদ্ধে এক অভিযান আৰম্ভ কৰিছিল: ""যদি স্ফীত জিন্স পিন্ধা ভাৰতীয় মেট্ৰনৰ তুলনাত কিবা কুৎসিত হয়," তেওঁ কৈছিল, "ই হৈছে যেতিয়া এগৰাকী শ্বেত মহিলা, ওখ, কৌণিক আৰু খেৰৰ ৰঙৰ চুলি থকা যুৱতীয়ে ঢাকা শাৰী পিন্ধে। বিদেশী পত্নীসকলে ভালদৰে কল্পনা কৰে যে তেওঁলোকক শাৰীত ধুনীয়া দেখুৱায়, আচলতে তেওঁলোকক গিংহামত মাইল গুণ ভাল দেখুৱায়।""
জৰুৰীকালীন অৱস্থাত বিদেশী প্ৰেছৰ ওপৰত প্ৰতিবন্ধকতা আঁতৰোৱা
ভাৰতৰ জৰুৰীকালীন অৱস্থাত বিদেশী প্ৰেছৰ প্ৰতিবন্ধকতা আঁতৰোৱা আৰু চেঞ্চাৰশ্বিপৰ নিয়ন্ত্ৰণ পোৱাৰ বাবে আমিতা মালিক দায়বদ্ধ আছিল।
""জৰুৰী কালীন অৱস্থাত মালিকে গান্ধীক দক্ষিণ ব্লকৰ তেওঁৰ কাৰ্যালয়ত লগ পাইছিল। ' 'ভাৰতৰ সংবাদ মাধ্যমৰ বৰ্তমানৰ অৱস্থাৰ বিষয়ে আপুনি কি ভাবে," প্ৰধানমন্ত্ৰীয়ে সুধিলে। 'আপুনি মোক স্পষ্টকৈ কোৱাটো বিচাৰে নে নম্ৰকৈ কোৱা বিচাৰে? "অবশ্যই, তুমি খোলাখুলিকৈ কোৱা বিচাৰোঁ," প্ৰধানমন্ত্ৰীয়ে মালিকক কৈছিল। 'মই নাজানো মোৰ কি হৈছিল কিন্তু মই লগে লগে সংবাদ মাধ্যমত চলি থকা সন্ত্ৰাসবাদীৰ দৰে অৱস্থাৰ এক বিস্তৃত বিৱৰণ আৰম্ভ কৰিছিলো..." মালিকে দাবী কৰে, 'মই কিংমেকাৰৰ দৰে শব্দ কৰিব নিবিচাৰো, কিন্তু এইটো এটা সত্য যে পৰৱৰ্তী দিনাই বিদেশী প্ৰেছৰ ওপৰত নিষেধাজ্ঞা উঠাই দিয়া হৈছিল।""
সংবাদ মাধ্যমৰ অপব্যৱহাৰৰ বিৰুদ্ধে অভিযান
১৯৮৯ চনত তেওঁ ভাৰতৰ ৰাজ্যিক মালিকানাধীন সংবাদ মাধ্যমৰ অপব্যৱহাৰৰ বিৰুদ্ধে এক স্পষ্টপ্ৰচাৰ আৰম্ভ কৰিছিল। ইয়াক ৰাজীৱ গান্ধীক প্ৰচাৰ কৰিবলৈ ভাৰতীয় জাতীয় কংগ্ৰেছ দলৰ ব্যক্তিগত অংগলৈ ৰূপান্তৰিত কৰা হৈছিল বুলি তেওঁ দাবী কৰিছিল।
খুছৱন্ত সিঙৰ সৈতে বিতৰ্ক
অমিতায়ে খুছৱন্ত সিঙৰ সৈতে এক ভাল বিতৰ্ক উপভোগ কৰিছিল। এক সাক্ষাৎকাৰত সিঙে কৈছিল যে মালিকে এবাৰ লিখিছিল যে তেওঁ এতিয়ালৈ জনা আটাইতকৈ বেয়া পোছাক পিন্ধা মানুহ আছিল। তেওঁ স্বীকাৰ কৰিছিল যে এইটো একমাত্ৰ সময় আছিল যে তেওঁ প্ৰকৃততে তঅমিতাৰ সৈতে সন্মত হৈছিল।
চিণ্ডিকেট স্তম্ভ (ছাইট এণ্ড চাউণ্ড)
ভাৰতৰ কুখ্যাত পাৰ্চিমোনিয়ছ প্ৰেছ বেৰনৰ প্ৰতি অতিশয় অতিৰিক্ত হৈ আমিতাই কেইবাটাও কাৰ্যপন্থা হাতত লৈছিল। তেওঁৰ চিণ্ডিকেট স্তম্ভ 'ছাইট এণ্ড চাউণ্ড' (দৃষ্টি আৰু ধ্বনি) প্ৰায় প্ৰতিটো আগশাৰীৰ ভাৰতীয় বাতৰি কাকতত বিভিন্ন সময়ত প্ৰকাশ কৰা হৈছে। তেওঁৰ স্তম্ভ দূৰদৰ্শনৰ সংবাদ পাঠকৰ প্ৰজন্মৰ দ্বাৰা তেওঁলোকৰ ওপৰত পৰ্যৱেক্ষণৰ বাবে গুৰুত্ব সহকাৰে পঢ়া হৈছিল। একে সময়তে তেওঁ ৰাজনৈতিক আৰু আমলাতান্ত্ৰিক চাপত কাম কৰা আকাশবাণী আৰু দুৰদৰ্শনৰ কম পৰিশোধ কৰা কৰ্মচাৰীসকলক দৃঢ়ভাৱে ৰক্ষা কৰিছিল।
বাহ্যিক সংযোগ
শ্ৰেণী:অসমৰ ব্যক্তি শ্ৰেণী:চলচ্চিত্ৰ সমালোচক শ্ৰেণী:মৃত ব্যক্তি শ্ৰেণী:ভাৰতীয় সাংবাদিক শ্ৰেণী:কমল কুমাৰী ৰাষ্ট্ৰীয় বঁটা বিজয়ী
ইনচুলিন গছ
ইনচুলিন গছ হৈছে ইংৰাজীত সাধাৰণতে ফিয়েৰি কষ্টাছ (fiery costus) বা স্পাইৰেল ফ্লেগ (spiral flag) নামেৰে জনাজাত কষ্টেচিয়া পৰিয়ালৰ অন্তৰ্গত এবিধ ঔষধি উদ্ভিদ। ই পূৱ ব্ৰাজিলৰ এবিধ থলুৱা প্ৰজাতি।  মধুমেহ ৰোগ উপশম কৰাৰ গুণ থকা বাবে ভাৰতত এই উদ্ভিদক ইনচুলিন প্লেণ্ট বুলি জনা যায়।
এই উদ্ভিদৰ বহল, মিহি, ডাঠ সেউজীয়া পাতৰ ভিতৰৰ ফালটো কিছু বেঙুনীয়া আভা দেখা যায়। পাতবোৰ কাণ্ডৰ পৰা বৃত্তাকাৰে ওলায়। এই উদ্ভিদৰ সৰ্বাধিক উচ্চতা দুই ফুট পৰ্যন্ত হ’ব পাৰে। ফুলবোৰ কমলা বৰণৰ আৰু ব্যাসাৰ্ধ প্ৰায় ১.৫ ইঞ্চি। গ্ৰীষ্মকালত ফুল ফুলে, কলিবোৰ ডালৰ কাষত শংকু আকৃতিত দেখা পোৱা যায়।
কৃষি
সিদ্ধা চিকিৎসাত ইনচুলিন প্লেণ্টক কষ্টুম নামেৰে জনা যায়। ইয়াৰ শিপাৰ বাবে কাশ্মিৰ আৰু হিমালয়ৰ কিছু অঞ্চলত ইয়াৰ খেতি কৰা হয়। এই উদ্ভিদ আদাৰ ওচৰ সম্বন্ধীয়, পূৰ্বতে ইহঁতক আদাৰ সৈতে একে পৰিয়াল “জিংগিবেৰেচিয়া (Zingiberaceae)”ৰ অন্তৰ্গত আছিল, কিন্তু বৰ্তমান “কষ্টাছ (Costus)” আৰু ইহঁতৰ সম্বন্ধীয় প্ৰজাতিসমূহক “কষ্টেচিয়া (Costaceae)” নামৰ পৃথক পৰিয়াল হিচাপে শ্ৰেণীভূক্ত কৰা হয়। এই প্ৰজাতিৰ উদ্ভিদবোৰ ৰাইজমৰ দ্বাৰা বংশবৃদ্ধি হয় আৰু ইহঁতৰ বীজবোৰ চৰায়ে ফলখোৱাৰ ফলত বিস্তাৰিত হয়। কষ্টাছৰ উৎপাদ প্ৰাকৃতিকভাবে খোৱাৰ উপযুক্ত আৰু এই বিলাকক কেতিয়াবা কষ্টাছ কমছাছ বুলিও কয়। ফুলৰ পাহিবোৰ কিছু মিঠা সোৱাদযুক্ত আৰু পুষ্টিকাৰক। ইহঁত মাটিৰ তলত বৃদ্ধি হয়। Costus pulverulentusৰ দীঘল ফুলৰ ঠাৰিডাল এক অনন্য আৰু ফুলনিৰ এক প্ৰধান আকৰ্ষণৰ কাৰক। ইহঁতৰ বৃদ্ধি বৰ খৰতকীয়া। ইহঁতৰ বৃদ্ধিৰ বাবে ৰ’দৰ প্ৰয়োজন যদিও কিছু ছাঁ ঠাইতো গজে। ভাৰতত ইহঁতক ঔষধি গুণৰ বাবে খেতি কৰে আৰু পৃথিৱীৰ অন্য ঠাইত আলংকাৰিক উদ্ভিদ হিচাপে কৰে।
তথ্যসংগ্ৰহ
শ্ৰেণী:উদ্ভিদজগত শ্ৰেণী:সপুষ্পক উদ্ভিদ
টাংগুটি খেল
টাংগুটি এসময়ৰ এবিধ বৰ জনপ্ৰিয় খেল৷ এই খেলত দুয়োপক্ষৰ মাজত যথেষ্ট উত্তেজনাৰ সৃষ্টি হয়৷ দুইজনৰ পৰা ত্ৰিশজন খেলুৱৈলৈকে এই খেল খেলিব পাৰে৷ এই খেলত খেলৰ মাধ্যমেৰে দলীয় অনুশাসন, কৰ্মতৎপৰতা আদিৰ অনুশীলনো হয়৷ এই খেল খেলিবলৈ আহল-বহল ঠাইৰ লগতে যান-বাহন বা মানুহৰ আহ-যাহ নথকা বা কম আহ-যাহ থকা ঠাইৰ প্ৰয়োজন হয়৷ টাংগুটি খেলৰ সৈতে বৰ্তমানৰ জনপ্ৰিয় খেল ক্ৰিকেটৰ যথেষ্ট সাদৃশ্য থকা দেখা যায়৷
খেলৰ সঁজুলি
টাংগুটি খেল খেলিবলৈ টাংগুটি আৰু দেন্দাই নামৰ দুটা সঁজুলিৰ প্ৰয়োজন৷ টাংগুটিটো গছৰ ডালৰ পৰা কাটি তৈয়াৰ কৰা হয়৷ ইয়াৰ দুইমূৰে হেলনীয়াকৈ কাটি জোঙা কৰা হয়৷ হেলনীয়া দিশটো টাংগুটিটোৰ দুইমূৰে বিপৰীত দিশত হ’ব লাগে৷ দেন্দাই মাৰিডাল দুফুটমান দীঘল৷ সাধাৰণতে বাঁহৰ কামী গোটাকৈ চাঁচি এই মাৰিডাল তৈয়াৰ কৰা হয়৷ পোন গছৰ ডাল চাঁচিও দেন্দাই মাৰি প্ৰস্তুত কৰিব পাৰি৷
খেলৰ বিধি
খেল আৰম্ভ হোৱাৰ আগতে খেলুৱৈ যদি সৰহ হয়, তেন্তে দুটা দলত বিভক্ত হৈ ল’ব লাগে৷ এখন আহল-বহল পথাৰ বা চোতালৰ এমূৰত দীঘলীয়াকৈ প্ৰায় ছয় ইঞ্চিমান দীঘল গাঁত খান্দি তাত টাংগুটিটো পথালিকৈ বহুৱাব লাগে৷ এটা দলৰ খেলুৱৈ এজনে দেন্দাই মাৰিডাল গাঁতটোৰ এমূৰেদি সুমুৱাই গুটিটো আগলৈ মাৰি পঠিয়ায়৷ বিপক্ষ দলৰ সকলো আঠ-দহফুটমান নিলগত ৰৈ থাকে৷ তেওঁলোকে ওপৰেৰে অহা গুটিটো ওপৰতে ধৰিব লাগে৷ ধৰিব পাৰিলে, টাংগুটিটোৰে গাঁতটোলৈ “একুৰি’’ “দুকুৰি’’ কৰি হিচাপ কৰি জুখি আহে৷ ধৰিব নোৱাৰিলে, টাংগুটি মৰাজনে দেন্দাইডালেৰে “একুৰি’’ “দুকুৰি’’কৈ টাংগুটি পৰা ঠাইডোখৰলৈ জুখি আহে৷ এনেদৰে দলীয়ভাৱে যাৰে সংগৃহীত সংখ্যা বেছি হয়, সিয়ে জিকে৷ টাংগুটি ধৰিব নোৱাৰিলে, টাংগুটি মৰাজনে জুখি থাকোঁতে, পৰি যোৱা গুটিটো বিপক্ষই হাতত লৈ গাঁতলৈ দলিয়াব লাগে৷ তেনে কৰোঁতে দেন্দাইত গুটিয়ে স্পৰ্শ কৰিলে দেন্দাই লোৱাজনে অৱসৰ পায়৷ দেন্দাইত আঘাত কৰিব নোৱাৰিলে, দেন্দাই লোৱাজনে গুটিটো পৰা ঠাইলৈকে জুখি অহাৰ পিছত, পুনৰ খেল আৰম্ভ কৰি গাঁতৰ পৰা গুটিটো ওপৰলৈ মাৰি ওপৰতে পুনৰ কোবাই দূৰলৈ মাৰি পঠিয়াব লাগে৷  এনে কৰাত বিপক্ষই যদি টাংগুটি ওপৰতে ধৰিব পাৰে, তেন্তে দেন্দাই মৰাজনৰ পাল অন্ত পৰে, নোৱাৰিলে দেন্দাইধাৰীয়ে গাঁতৰপৰা টাংগুটি পৰা ঠাইলৈ পুনৰ জুখি আহে৷ দেন্দাইৰে টাংগুটি দুবাৰ কোবাব পাৰিলে লাভ৷ কাৰণ তেতিয়া প্ৰাপ্ত নম্বৰ এগুণত দুগুণ হয়, অৰ্থাৎ দহ দেন্দাই জুখিলে বিশ দেন্দাই লাভ কৰে৷
তথ্য উৎস
শ্ৰেণী:অসমৰ খেল-ধেমালি
হৃদয় কঁপোৱা গান
হৃদয় কঁপোৱা গান (ইংৰাজী:Hriday Kapowa Gaan) ২০০৪ চনত মুক্তি লাভ কৰা এখন অসমীয়া চলচ্চিত্ৰ। চলচ্চিত্ৰখনৰ পৰিচালনা আৰু সংগীত পৰিচালনা জয়ন্ত নাথৰ। মুখ্য চৰিত্ৰত অভিনয় কৰে যতীন বৰা, প্ৰস্তুতি পৰাশৰ, নিপন গোস্বামী ইত্যাদি।
সংগীত
চলচ্চিত্ৰখনৰ সংগীত পৰিচালনা জয়ন্ত নাথৰ। গীতসমূহত কণ্ঠ নিগৰাইছিল জুবিন গাৰ্গ, কুমাৰ চানু, বিনোদ ৰাথোৰ, মহালক্ষ্মী আয়াৰ, কল্পনা পাটোৱাৰী, শান্তা উজীৰ, শাশ্বতী ফুকন, পবিত্ৰ মাৰ্ঘেৰিটা, মিন্তুমণি শইকীয়া, জয়া ইৰাণী, মহেন্দ্ৰ হাজৰিকা আৰু জয়ন্ত নাথে। এলবামটিত মুঠ ৮টি গীত সন্নিবিষ্ট আছে।
বাহ্যিক সংযোগ
হৃদয় কঁপোৱা গান - IMDb
শ্ৰেণী:অসমীয়া চলচ্চিত্ৰ শ্ৰেণী:২০০০ দশকৰ অসমীয়া চলচ্চিত্ৰ
বংগৰ বিভাজন (১৯৪৭)
১৯৪৭ চনৰ বংগৰ বিভাজন হ'ল ভাৰতৰ বিভাজনৰ এটি অংশ, য'ত ব্ৰিটিছ ভাৰতৰ বেংগল প্ৰদেশক ৰেডক্লিফ ৰেখাৰে বিভাজিত কৰা হৈছিল। বংগৰ এভাগ (পশ্চিম দিশৰ হিন্দু সংখ্যাগড়িষ্ঠতা থকা ভাগ) থাকিল ভাৰতৰ ওচৰত (পশ্চিমবংগ ৰাজ্য) আৰু আনটো ভাগ (পূব দিশৰ মুছলিম সংখ্যাগড়িষ্ঠতা থকা ভাগ) হৈ পৰিল পাকিস্তানৰ অংগ (পূব পাকিস্তান)। পূব ভাগ পাছলৈ স্বাধীন বাংলাদেশ হ'ল।
প্ৰক্ৰিয়া
১৯৪৭ চনৰ ৬ জুলাই তাৰিখে চিলেটত গণভোট আয়োজিত হ'ল, আৰু চিলেটক অসম প্ৰদেশৰ পৰা পূৰ্ব বংগলৈ হস্তান্তৰ কৰা হ'ল।
বিভাজনৰ পাছত
বিভাজনৰ পাছত ১৯৪৭ চনৰ ১৪-২৫ আগষ্টত পাকিস্তান আৰু ভাৰতলৈ, ক্ৰমে, ক্ষমতা হস্তান্তৰ কৰা হ'ল। এনে কৰা হৈছিল মাউণ্টবেটেন প্লেনৰ মতে। পাছলৈ, ১৯৭১ চনৰ বাংলাদেশৰ মুক্তিযুদ্ধৰ পাছত পূৰ্ব বংগ এক স্বাধীন দেশ হ'ল, যাৰ নাম ৰখা হ'ল বাংলাদেশ।
লগতে চাওক
শ্ৰেণী:ভাৰতৰ ইতিহাস শ্ৰেণী:ভাৰত বিভাজন
টোকোৰা চৰাই
টোকোৰা চৰাই (Weaver Bird) অসমকে আদি কৰি ভাৰতবৰ্ষৰ প্ৰায় সকলো ঠাইতে পোৱা যায়। বিশ্বত টোকোৰাৰ মুঠতে সত্তৰটামান প্ৰজাতি আছে। এই প্ৰজাতিবিলাক এচিয়া আৰু আফ্ৰিকাৰ বিভিন্ন ঠাইত পোৱা যায়। টোকোৰাই জাক পাতি বাস কৰে। তামোল, নাৰিকল, তাল, খেজুৰ আদি গছেই সিহঁতৰ প্ৰধান বাসস্থান। আন চৰায়ে সাধাৰণতে গোপন ঠাইত বাহ সাজে। টোকোৰা চৰাই ইয়াৰ ব্যতিক্ৰম। মানুহৰ চলাচল য'ত থাকে, সিহঁতে তাতেই বাহ সাজে সকলোৱে দেখাকৈ। কোনো চৰায়ে টোকোৰা চৰাইৰ দৰে নিখুঁত বাহ সাজিব নোৱাৰে। এওঁলোক "তাঁতী চৰাই" নামেও পৰিচিত। এই চৰাইবিধৰ বাহৰ গঠন বেছ জটিল আৰু আকৃতি খুবেই সুন্দৰ। কেইবা প্ৰজাতিৰ টোকোৰা চৰাই একাধিক কক্ষবিশিষ্ট বাহ তৈৰি কৰিবলৈ পায়। এইবিধ মূলত বীজভোজী চৰাই, সেয়ে ইহঁতৰ ঠোঁটৰ আকৃতি বীজ ভক্ষণৰ উপযোগী; জোঙাকাৰ আৰু গুৰিত শকত। অধিকাংশ টোকোৰা প্ৰজাতিৰ আবাস সাব-সাহাৰান আফ্ৰিকাত, অৱশ্যে কেইটামান প্ৰজাতি এচিয়াত স্থায়ী। কেইটামান প্ৰজাতিক বিভিন্ন দেশত অবমুক্ত কৰা হৈছে। টোকোৰা চৰাইটো দীঘলে ছয় ইঞ্চিমান। মতা-মাইকী প্ৰায় দেখাত একে | ইহঁত বেছ দলবদ্ধ প্ৰাণী আৰু কলোনি কৰি জীবন যাপন কৰাত অভ্যস্ত। বেছিভাগ টোকোৰা প্ৰজাতিৰ পুৰুষ সদস্য খুব উজ্জ্বল ৰঙৰ হয়। কিছু প্ৰজাতি প্ৰজনন কালত বৰ্ণৰ ভিন্নতা প্ৰদৰ্শন কৰে। বাংলাদেশত তিনি ধৰণৰ টোকোৰা চৰাই দেখা যায়: দেশী টোকোৰা (Ploceus philippinus), দাগি টোকোৰা (Ploceus manyar) ও বাংলা টোকোৰা (Ploceus benghalensis)।
বাসস্থান
বাংলাদেশত বাংলা ও দাগি টোকোৰা চৰাইৰ প্ৰজাতি বিলুপ্তিৰ পথত, অৱশ্যে দেশী টোকোৰা চৰাই এতিয়াও দেশৰ প্ৰায় সকলো গাঁৱত তাল, তামোল, নাৰিকল, খেজুৰ, ৰেইনট্ৰি গাছত দল বান্ধি বাহ বনায়। ইহঁত সাধাৰণত মানুহৰ ওচৰাউচৰি বসবাস কৰে। বহু অসচেতন মানুহ ইহঁতৰ বাহ ভাঙি পেলায় আৰু এই কাৰণতেই ইহঁতৰ সংখ্যা ৰহস্যজনকভাৱে কমি গৈছে।
তথ্য সংগ্ৰহ
শ্ৰেণী:চৰাই
তয়াবুন নিছা
তয়াবুন নিছা (Tayabun Nisha) এগৰাকী প্ৰাক্তন এথলীট। তেওঁ ১৯৭১ চনত ভাৰতৰ নৱম ৰাষ্ট্ৰীয় এথলীট প্ৰতিযোগিতাত ব্ৰঞ্জৰ পদক লাভ কৰি ৰাষ্ট্ৰীয় প্ৰতিযোগিতাত পদক পোৱা প্ৰথম অসমীয়া মহিলা খেলুৱৈৰূপে পৰিগণিত হয়। ১৯৭৪ চনত ডিছকাছ থ্ৰ’ত তেওঁ দুৰত্বৰ এক বাৰ বছৰীয়া ৰেকৰ্ড ভাঙিবলৈ সক্ষম হয়। পৰৱৰ্ত্তীকালত তেওঁ ভালেসংখ্যক আন্তৰাষ্ট্ৰীয় প্ৰতিযোগিতাত ভাৰতক প্ৰতিনিধিত্ব কৰিছিল।
শৈশৱ
১৯৫৩ চনত অসমৰ শিৱসাগৰ জিলাৰ ধাই আলিত তয়াবুন নিছাৰ জন্ম হয়। শৈশৱতে তেওঁৰ পিতৃৰ হৃদৰোগত ভুগি অকাল বিয়োগ হয়। আৰ্থিক দুৰৱস্থাৰ বাবে নৱম শ্ৰেণীত পঢ়ি থাকোঁতে তেওঁ অ' এন জি ছি মডেল স্কুলত ব্যায়ামৰ শিক্ষয়িত্ৰী হিচাপে যোগদান কৰে।
ক্ৰীড়া
১৯৭১ চনত তয়াবুন নিছাই আহমেদাবাদত অনুষ্ঠিত হোৱা নৱম আন্তৰাজ্যিক এথলীট প্ৰতিযোগিতা (Inter State Athletic Meet) ত অংশগ্ৰহণ কৰে। এই প্ৰতিযোগিতাত তেওঁ ব্ৰঞ্জৰ পদক লাভ কৰিবলৈ সক্ষম হয় আৰু ৰাষ্ট্ৰীয় প্ৰতিযোগিতাত পদক লাভ কৰা প্ৰথম অসমীয়া মহিলা খেলুৱৈ হোৱাৰ সন্মান লাভ কৰে।
১৯৭৪ চনত জয়পুৰত অনুষ্ঠিত হোৱা ৰাষ্ট্ৰীয় প্ৰতিযোগিতাত তেওঁ ২৯.৩২ মিটাৰ দুৰত্বত ডিছকাছ থ্ৰ’ কৰি বাৰ বছৰীয়া এক ৰেকৰ্ড ভংগ কৰিবলৈ সক্ষম হয়। তয়াবুন নিছাই ১৯৮২ চনত অনুষ্ঠিত হোৱা এছিয়ান গেমছতো অংশগ্ৰহণ কৰিছিল। বৰ্তমান তেওঁ অসম এথলেটিকছ এছ’ছিয়েছনৰ উপ-সভাপতি আৰু সাধাৰণ সম্পাদিকা।
তথ্য উৎস
শ্ৰেণী:অসমৰ ব্যক্তি শ্ৰেণী:অসমীয়া ক্ৰীড়াবিদ‎ শ্ৰেণী:ভাৰতৰ এথলীট
অমলপ্ৰভা দাস
অমলপ্ৰভা দাস (Amalprava Das) এগৰাকী ভাৰতীয় গান্ধীবাদী সমাজ কৰ্মী আছিল। তেওঁ গুৱাহাটীৰ শৰণীয়া পাহাৰত অৱস্থিত কস্তুৰবা গান্ধী আশ্ৰমৰ প্ৰতিষ্ঠা কৰিছিল। ইয়াৰ লগতে তেওঁ মহিলা সকলৰ বাবে এক আত্ম সহায়ক গোট আৰু হৰিজন সকলৰ সামাজিক উন্নতিৰ হকে কাম কৰা গুৱাহাটী যুৱক সেৱাদল নামৰ এটি বেচৰকাৰী সংগঠন প্ৰতিষ্ঠা কৰিছিল। তেওঁ সমাজলৈ আগবঢ়োৱা অৱদানৰ বাবে ১৯৫৪ চনত ভাৰত চৰকাৰে তেওঁক পদ্মশ্ৰী বঁটা প্ৰদান কৰে। উল্লেখযোগ্য যে, ১৯৫৪ চনৰ পৰায়ে ভাৰত চৰকাৰে পদ্মশ্ৰী বঁটা প্ৰদান কৰিবলৈ আৰম্ভ কৰিছিল। তেওঁ প্ৰথম পদ্মশ্ৰী বঁটা লাভ কৰা অসমীয়া মহিলা। ১৯৮১ চনত তেওঁ যমুনালাল বাজাজ বঁটা লাভ কৰে। ভাৰত চৰকাৰে তেওঁক আকৌ দ্বিতীয় সৰ্বোচ্চ অসামৰিক সন্মান পদ্মবিভূষণ আগবঢ়াইছিল, পিছে তেওঁ এই বঁটা স্বীকাৰ নকৰিলে।
ডিব্ৰুগড় বিশ্ববিদ্যালয়ত তেখেতৰ নামেৰে এটা ছাত্ৰী নিবাসৰ নামকৰণ কৰা হয়
প্ৰাৰম্ভিক জীৱন আৰু শিক্ষা
১৯১১ চনৰ ১২ নৱেম্বৰ তাৰিখে ডিব্ৰুগড়ৰ এক সম্ভ্ৰান্ত পৰিয়ালত অমলপ্ৰভা দাসৰ জন্ম হয়। তেওঁৰ পিতৃ হৰেকৃষ্ণ দাস আৰু মাতৃ হেমপ্ৰভা দাস মহাত্মা গান্ধীৰ অনুগামী আছিল। তেওঁ প্ৰাৰম্ভিক শিক্ষা স্থানীয় শিক্ষা প্ৰতিষ্ঠান সমূহতে গ্ৰহণ কৰে। তাৰ পিছত তেওঁ উচ্চ শিক্ষাৰ বাবে কটন কলেজত নামভৰ্তি নকৰি কলকাতাৰ বেথুন কলেজত নাম লগায়। ইয়াৰ পৰা তেওঁ ১৯২৯ চনত এণ্ট্ৰেছ পৰীক্ষা পাছ কৰে। তাৰ পিছত তেওঁ কলকাতাৰে স্কটিছ চাৰ্ছ কলেজত নামভৰ্তি কৰে আৰু তাৰ পৰায়ে ৰসায়ন বিজ্ঞানৰ স্নাতক আৰু প্ৰায়োগিক ৰসায়ন বিজ্ঞানৰ স্নাতকোত্তৰ ডিগ্ৰী লাভ কৰে। সেইদৰে এই বিজ্ঞান বিভাগত স্নাতকোত্তৰ ডিগ্ৰী লাভ কৰা প্ৰথম গৰাকী অসমীয়া মহিলা হিচাপে পৰিগণিত হয়। তাৰ পিছত তেওঁ ক্লিনিকেল পেথ'লজীত ডিপ্লোমা লাভ কৰে। উচ্চশিক্ষিত অমলপ্ৰভায়ে ব্ৰিটিছ চৰকাৰৰ অধীনৰ কটন কলেজত শিক্ষকতা কৰাৰ প্ৰস্তাৱ পাইছিল কিন্তু দেশপ্ৰেমমূলক কাৰণৰ বাবে তেওঁ এই চাকৰি প্ৰত্যাখ্যান কৰে।
কৰ্মজীৱন
১৯৩৪ চনত মহাত্মা গান্ধী অসমলৈ আহোঁতে গুৱাহাটীস্থিত তেওঁলোকৰ ঘৰত আশ্ৰয় লৈছিল। মহাত্মা গান্ধীৰ লগত অমলপ্ৰভাৰ এই সাক্ষাৎকাৰে তেওঁৰ জীৱনত বিস্তৰ প্ৰভাৱ পেলাইছিল। তেওঁ গুৱাহাটীৰ শৰণীয়া পাহাৰত মাতৃ আশ্ৰম প্ৰতিষ্ঠা কৰিছিল। পিছলৈ এই আশ্ৰম কৌস্তুৰবা আশ্ৰম নামেৰে জনাজাত হয় আৰু কৌস্তুৰবা গান্ধী স্মৃতি ন্যাসক দান দিয়া হয়। এই আশ্ৰমত তেওঁ আৰ্থিকভাৱে পিছপৰা মহিলা সকলক কুটিৰ শিল্পৰ প্ৰশিক্ষণ দিছিল। তেওঁ গাঁৱৰ দুখীয়া মহিলা সকলক স্বাৱলম্বী কৰাৰ উদ্দেশ্যে তেওঁ বিভিন্ন কৰ্ম পন্থা হাতত লৈছিল। তেওঁ কেইবাটাও প্ৰতিষ্ঠান প্ৰতিষ্ঠা কৰিছিল, তাৰে ভিতৰত গ্ৰাম সেৱিকা বিদ্যালয়, কৌস্তুৰবা কল্যাণ কেন্দ্ৰ, গৌহাটী কটাই মণ্ডল, গুৱাহাটী যুৱক সেৱাদল আৰু গো-সেৱা সমিতি অন্যতম।
বঁটা আৰু সন্মান
১৯৫৪ চনত যেতিয়া ভাৰত চৰকাৰে পদ্ম সন্মানৰ আৰম্ভণি কৰিছিল, অমলপ্ৰভায়ে প্ৰথম পদ্মশ্ৰী লাভ কৰা ভাৰতীয় সকলৰ ভিতৰত অন্যতম ৰূপে পৰিগণিত হয়। "সামাজিক গঠনমূলক কামলৈ আগবঢ়োৱা সৰ্বকৃষ্ট অৱদানৰ বাবে" তেওঁক ১৯৮১ চনত যমুনালাল বাজাজ বঁটা প্ৰদান কৰা হয়। পিছলৈ ভাৰত চৰকাৰে তেওঁক দ্বিতীয় সৰ্বোচ্চ অসামৰিক সন্মান পদ্মবিভূষণ বঁটা আগবঢ়াইছিল। কিন্তু ৰাজহুৱা সন্মানৰ প্ৰতি অনীহাৰ বাবে তেওঁ এই বঁটা গ্ৰহণ নকৰিলে। তেওঁৰ জীৱন আৰু কৰ্মৰাজি উল্লিখিত এখনি জীৱনী গ্ৰন্থ ১৯৮৯ চনত, অৰ্থাৎ তেওঁৰ মৃত্যুৰ পিছত প্ৰকাশিত হয়।
অসম চৰকাৰৰ সমাজ কল্যাণ বিভাগে তেওঁৰ নামত "অমলপ্ৰভা দাস বঁটা" ২০১৩ চনৰ পৰা প্ৰৱৰ্তন কৰে। সমাজৰ বাবে নিস্বাৰ্থ আৰু উৎকৃষ্ট বৰঙনি আগবঢ়োৱা ব্যক্তিক এই বঁটা প্ৰদান কৰা হয়। এই বিভাগে তেওঁৰ জীৱনৰ আধাৰিত এখনি তথ্যচিত্ৰ প্ৰস্তুত কৰিবলৈ আগবাঢ়িছে।
তথ্য উৎস
শ্ৰেণী:অসমৰ ব্যক্তি শ্ৰেণী:অসমৰ সমাজকৰ্মী শ্ৰেণী:পদ্মশ্ৰী বঁটা বিজয়ী
অনিল কাপুৰ
অনিল কাপুৰ (Anil Kapoor; জন্ম: ২৪ ডিচেম্বৰ ১৯৫৬) হৈছে এগৰাকী ভাৰতীয় অভিনেতা আৰু প্ৰযোজক, যিয়ে প্ৰায় শতাধিক হিন্দী ভাষাৰ চলচ্চিত্ৰৰ লগতে আন্তঃৰাষ্ট্ৰীয় চলচ্চিত্ৰ আৰু টেলিভিচন ছিৰিজতো অভিনয় কৰিছে। তেওঁ পেচাত অভিনয়শিল্পী হিচাপে আৰু ২০০৫ চনৰ পৰা প্ৰযোজক হিচাপে ৪০ বছৰ ব্যয় কৰিছে। তেখেত তেওঁৰ কেৰিয়াৰত বিভিন্ন ৰাষ্ট্ৰীয় চলচ্চিত্ৰ বঁটা আৰু বিভিন্ন অভিনয়ৰ বিভাগত ছয়খন ফিল্মফেয়াৰ বঁটা সহ অসংখ্য বঁটা লাভ কৰিছে।
১৯৭৯ চনৰ উমেশ মেহৰাৰ ৰোমেঞ্চ চলচ্চিত্ৰ 'হমাৰে তুমহাৰে' ছবিত এটা সৰু চৰিত্ৰত প্ৰথম অভিনয় কৰে। তেখেত প্ৰথম আত্মপ্ৰকাশৰ চলচ্চিত্ৰটো আৰম্ভ কৰে আৰু তাৰ পিছত 'বাপু' পৰিচালিত ১৯৮০ চনৰ তেলেগু ছবিত প্ৰধান অভিনেতা হিচাপে অভিনয় কৰিছিল। ইয়াৰ পাছত তেখেত মণি ৰত্নমৰ 'পল্লবী আনু পল্লবী' (১৯৮৩) ৰে কন্নড় চলচ্চিত্ৰৰ সূচনা কৰিছিল। য়শ চোপ্ৰাৰ 'মশাল' (১৯৮৪) চৰিত্ৰত অভিনয়ৰ বাবে তেখেত শ্ৰেষ্ঠ সহ-অভিনেতা বিভাগত প্ৰথম ফিল্মফেয়াৰ বঁটা পাইছিল। এন চন্দ্ৰৰ 'তেজাব' (১৯৮৮)-ত অভিনয়ৰ বাবে কাপুৰে তেওঁৰ প্ৰথম ফিল্মফেয়াৰ শ্ৰেষ্ঠ অভিনেতা বঁটা অৰ্জন কৰিছিল আৰু অইন এটা ইন্দ্ৰ কুমাৰৰ 'বিটাত' (১৯৯২) অভিনয়ৰ বাবে। কাপুৰৰ পৰবৰ্তীকালত 'মেৰি জং' (১৯৮৫), 'যুদ্ধ' (১৯৮৫), 'কৰ্ম' (১৯৮৬), 'জানবাজ' (১৯৮৬), 'আপ কে চাথ' (১৯৮৬), 'মিঃ ভাৰত' (১৯৮৭), 'ঘৰ হো তো এইচা' (১৯৯০), 'আৱাৰগি' (১৯৯০), 'বেনাম বাদশা' (১৯৯১) আৰু 'বিৰচাত' (১৯৯৭), সহ আৰু বহু সমালোচক আৰু বাণিজ্যিকভাৱে সফল ছবিত অভিনয় কৰিছিল আৰু ইয়াৰ বাবে তেখেত শ্ৰেষ্ঠ অভিনেতা হিচাপে ফিল্মফেয়াৰ সমালোচক বঁটা জিকিছিল; 'তাল' (১৯৯৯), ইয়াৰ বাবে তেখেত তেওঁৰ দ্বিতীয় ফিল্মফেয়াৰ শ্ৰেষ্ঠ সহ-অভিনেতাৰ বঁটা লাভ কৰে; 'পুকৰ' (২০০০), যি তেওঁক শ্ৰেষ্ঠ অভিনেতাৰ বাবে ৰাষ্ট্ৰীয় চলচ্চিত্ৰ বঁটাৰে ভূষিত কৰিছে; 'নো এণ্ট্ৰি' (২০০৫) আৰু 'দিল ধাড়কনে দো' (২০১৫) যাৰ বাবে তেখেতে তেওঁৰ তৃতীয় ফিল্মফেয়াৰ শ্ৰেষ্ঠ সহ-অভিনেতাৰ বঁটা অৰ্জন কৰিছিল।
আন্তঃৰাষ্ট্ৰীয় চলচ্চিত্ৰত কাপুৰৰ প্ৰথম ভূমিকা আছিল ডেনি বয়েলৰ একাডেমি বঁটা বিজয়ী চলচ্চিত্ৰ 'স্লামডগ মিলিয়নেয়াৰ', যাৰ বাবে তেখেত এটা মোচন পিকচাৰৰ এগৰাকী কাষ্টৰ দ্বাৰা আউটষ্টাণ্ডিং পাৰফৰ্মেঞ্চৰ বাবে 'স্ক্ৰীন এক্টেৰচ্ গিল্ড বঁটা' লাভ কৰিছিল। একচন ধাৰাবাহিক ২৪-ৰ অষ্টম ছিজনত তেওঁ কৰা অভিনয়ৰ বাবে আমেৰিকান প্ৰচাৰ মাধ্যমৰ পৰা প্ৰশংসা লাভ কৰিব সক্ষম হৈছিল। বিশ্বব্যাপী, কাপুৰ অন্যতম ভাৰতীয় চলচ্চিত্ৰ অভিনেতা।
পৰিয়াল পটভূমি আৰু বিবাহ
১৯৫৫ চনৰ ২৪ ডিচেম্বৰত ভাৰতৰ মুম্বাইৰ চেম্বুৰত নিৰ্মল কাপুৰ আৰু চলচ্চিত্ৰ নিৰ্মাতা সুৰিন্দৰ কাপুৰৰ এখন পঞ্জাবী হিন্দু পৰিয়ালত অনিল কাপুৰৰ জন্ম হৈছিল। তেওঁ চাৰিগৰাকী সন্তাৰ মাজত দ্বিতীয় সন্তান। তেওঁৰ ডাঙৰ ভায়েক বনী কাপুৰ এগৰাকী চলচ্চিত্ৰ প্ৰযোজক আৰু সৰু ভাই সঞ্জয় কাপুৰ এগৰাকী অভিনেতা। প্ৰয়াত অভিনেত্ৰী শ্ৰীদেৱী আৰু মোনা ছৌৰি কাপুৰ (দুয়োগৰাকী বনী কাপুৰৰ পত্নী) তেওঁৰ বৌৱেক, নোইডা ফিল্ম চিটিৰ প্ৰতিষ্ঠাতা আৰু মাৰৱাহ ষ্টুডিঅ’ৰ মালিক সন্দীপ মাৰৱাহ তেওঁৰ ভনী জোঁৱাই। চলচ্চিত্ৰ অভিনেতা অৰ্জুন কাপুৰ আৰু মোহিত মাৰৱাহ তেওঁৰ ভতিজা।
অভিনয় পেচা
১৯৭০ চনত 'তু পায়েল মেঁ গীত' চলচ্চিত্ৰত কাপুৰ এগৰাকী তৰুণ শশী কাপুৰৰ ভূমিকাত অভিনয় কৰিছিল। চলচ্চিত্ৰটো অবশ্য নাট্যমঞ্চত মুক্তি পোৱা নাছিল।
১৯৮০ দশক
অনিল কাপুৰ তেওঁৰ হিন্দী চলচ্চিত্ৰ উমেশ মেহৰাৰ 'হমাৰে তুমহাৰে' (১৯৭৯) এটা সৰু চৰিত্ৰৰ দ্বাৰা অভিষেক কৰিছিল। ইয়াৰ পিছত ১৯৮০ চনত তেখেত প্ৰবীণ বাপু পৰিচালিত তেলুগু চলচ্চিত্ৰ, 'বংশ বৃক্ষ'ত প্ৰধান অভিনেতা হিচাপে অভিনয় কৰিছিল। সেই বছৰত, তেখেত আৰু দুখন হিন্দী চলচ্চিত্ৰত অভিনয় কৰিছিল- 'এক বাৰ কহো' আৰু 'হম পাঁচ'। ১৯৮১ চনত, তেখেত এম এচ সত্যিউৰ 'কহাঁ কহাঁ চে গুজাৰ গয়া'ত অভিনয় কৰে। 'শক্তি' (১৯৮২)-ত এটা সৰু চৰিত্ৰত অভিনয় কৰাৰ পিছত তেখেত মণি ৰত্নমৰ 'পল্লবী আনু পল্লবী' (১৯৮৩)-ৰে কন্নড় চলচ্চিত্ৰৰ সূচনা কৰিছিল। তেখেত 'ৱহ চাত দিন' (১৯৮৩) ছবিত প্ৰথম হিন্দী চলচ্চিত্ৰৰ প্ৰধান চৰিত্ৰত অভিনয় কৰিছিল, যিটো বাপু পৰিচালিত আছিল আৰু ইয়াত পদ্মিনী কলহাপুৰ আৰু নাসিৰউদ্দিন শ্বাহ আছিল। য়শ চোপ্ৰাৰ নাটক 'মচাল' (১৯৮৪) ত তাপৰিৰ ভূমিকাত তেখেত বলিউডত স্বীকৃতি অৰ্জন কৰিছিল, যাৰ বাবে তেখেত শ্ৰেষ্ঠ সহ-অভিনেতা বিভাগত তেওঁ প্ৰথম ফিল্মফেয়াৰ বঁটা অৰ্জন কৰে। তেওঁৰ তাপৰি ব্যক্তিত্ব আৰু নৰাৰ চেহেৰাটো তেতিয়া প্ৰচালিত নাছিল, কিন্তু বহু বছৰ পিছত ভাৰতত সাজোনমতী হৈ উঠিছে। কাপুৰৰ ১৯৮৫ ৰ মুক্তি পোৱাসমূহৰ মাজত 'যুদ্ধ' তথা 'চাহেব' অন্তৰ্ভুক্ত আছিল। 'যুদ্ধ' তেওঁক তেওঁৰ আইকনিক লাইন "এক দম ঝকাচ" উচ্চাৰণ কৰিছে। কিন্তু এইটো আছিল 'মেৰি জং' (১৯৮৫), য’ত তেখেত বিচাৰৰ বাবে যুদ্ধ কৰা এগৰাকী ক্ষুব্ধ তৰুণ আইনজীৱিৰ ভূমিকাত অভিনয় কৰিছিল যিটো তেওঁক তেওঁৰ প্ৰথম ফিল্মফেয়াৰ শ্ৰেষ্ঠ অভিনেতাৰ মনোনীত কৰিছিল। গতিকে ১৯৮৫ চনত অনিলৰ সকলো ছবি লক্ষ্য কৰা তথা পছন্দ কৰা হৈছিল আৰু তেখেত সঁচাই ইনডাষ্ট্ৰিত আহিছিল।
অনিল কাপুৰ আকৌ এটা কমিক তাপৰি অভিনয় কৰিছিল 'কৰ্ম' (1986)ত, যিটো বছৰৰ আটাইতকৈ ডাঙৰ সাফল্য আছিল। ১৯৮৬ চনত, কাপুৰ হিট 'জানবাজ'ত অভিনেতা প্লেবয়ৰ চৰিত্ৰত অভিনয় কৰিছিল, আৰু সহ-অভিনেতা ফিৰোজ খান। ৰেখাৰ লগত কাপুৰৰ অন্যান্য মুক্তিপ্ৰাপ্ত 'ইনচাফ কি আৱাজ' বক্স অফিচত বৰ হিট হৈছিল। একেই বছৰত বসু চ্যাটাৰ্জী পৰিচালিত 'চামেলি কী চাদি' অভিনয় কৰিছিল আৰু তেখেত কৌতুক অভিনেত্ৰীত তেওঁৰ কৰ্কশ শিখা প্ৰদৰ্শন কৰিছিল।
শেখৰ কাপুৰৰ কল্পবিজ্ঞানৰ ছবি 'মিষ্টাৰ ইণ্ডয়া' (১৯৮৭) চনৰ বছৰৰ আটাইতকৈ ডাঙৰ হিট ছবিত অনিল কাপুৰৰ শিৰোনামৰ ভূমিকা আছিল। ছবিখন তেওঁৰ বক্স অফিচত অন্যতম বৃহত্তম হিট হৈ উঠে আৰু চুপাৰষ্টাৰ ষ্টাটাচত শুট কৰে। মহেশ ভট্ট পৰিচালিত ছবি ঠিকানাত অনিল কাপুৰ সমানভাৱে চিত্তাকৰ্ষক আছিল। ১৯৮৮ চনৰ বৃহত্তম ব্লকবাষ্টাৰ 'তেজাব' ছবিত অভিনয়ৰ বাবে ১৯৮৮ চনত তেখেত তেওঁৰ প্ৰথম ফিল্মফেয়াৰ শ্ৰেষ্ঠ অভিনেতা বঁটা পাইছিল। একেই বছৰ উমেশ মেহৰা পৰিচালিত একচন ড্ৰামা আৰু ৰোমাণ্টিক ছবি অনিল কাপুৰ অভিনীত 'কচমৰ' মুক্তিও চাইছিল। ৰাম-অৱতাৰ আৰু 'বিজয়'-ৰ নিচিনা ফ্লপসমূহত অনিল একমাত্ৰ সঞ্চয়কাৰী অনুগ্ৰহ হিচাপে প্ৰমাণিত হৈছিল। পিছৰ বছৰ তেখেত 'ৰাম লক্ষণ' প্ৰকাশ কৰিছিল (যি ১৯৮৯-ৰ দ্বিতীয় সৰ্বোচ্চ বক্স অফিচত অৰ্জনকাৰী হৈ উঠিছিল) 'ৱান টু কা ফ’ৰ' গীতৰ সৈতে। 'পৰিন্দ' ছবিত, কাপুৰ দৃঢ়তাৰ সৈতে তেওঁৰ ভূমিকা পালন কৰিছিল আৰু তেওঁৰ আটাইতকৈ ডাঙৰ প্ৰাপ্তি আছিল তেওঁৰ চৰিত্ৰৰ দুৰ্বলতাটোক ইমান নিখুঁতভাৱে প্ৰদৰ্শন কৰিছিল। 'ৰখৱালাত', কাপুৰ আকৌ এক তপোৰিৰ ভূমিকাত অভিনয় কৰিছিল, আৰু ছবিখন এটা সাফল্য হিচাপে ঘোষণা হৈছিল। ১৯৮৯ চনত ঈশ্বৰ ছবিত অটিষ্টিক ব্যক্তিৰ চৰিত্ৰত কাপুৰ অভিনয় কৰিছিল আৰু এই ছবিখনত এগৰাকী অভিনেতা হিচাপে তেওঁৰ বহুমুখিতাৰ প্ৰমাণ কৰিছিল।
১৯৯০ দশক
১৯৯০ চনত তেখেত দ্বৈত ভূমিকা পালন কৰিব দেখিছিল, অত্যন্ত সফল 'কিষাণ কানহাইয়া'ত যমজ ভাই হিচাপে আৰু একেখন বছৰত তেখেত 'ঘৰ হো তো এইচা'ক লৈ বক্স অফিচত যুক্তিসংগত সাফল্য অৰ্জন কৰিছিল। কাপুৰ সমালোচিত প্ৰশংসিত অভিনেত্ৰী লৈ অহা 'আওৱাৰ্গী'ত বহু সমালোচকে কৈছিল যে তেওঁৰ শ্ৰেষ্ঠ অভিনয়টো কিন্তু চলচ্চিত্ৰটো বিক্সঅফিছত ব্যাৰ্থ হৈছে। ইয়াৰ উপৰিও 'জামাই ৰাজা' আৰু 'জীৱন' এক সংঘৰ্ষৰ নিচিনা দুটা ছবিয়েই দক্ষিণৰ ৰিমেকবোৰ প্ৰধান ব্যাৰ্থ আছিল। ১৯৯০-ত তেওঁৰ পেচাত এইটো একটা হেঁচা আছিল- এনে বছৰ হোৱাৰ কথা আছিল য’ত অনিলক বলিউডৰ এক নম্বৰ মুকুট হিচাপে ভূষিত কৰা হব। কিন্তু এই ব্যাৰ্থতা লগত অনিলৰ বেয়া হাত আছিল। ইয়াৰ পিছত য়শ চোপ্ৰাৰ ৰোমাণ্টিক ড্ৰামা 'লামহে'-ত এগৰাকী মধ্য বয়স্ক ব্যক্তি হিচাপে এটা সংযত অথচ আকৰ্ষণীয় অভিনয় কৰিছিল, বিপৰীত অভিনেত্ৰী শ্ৰীদেৱী যিয়ে তেওঁৰ চলচ্চিত্ৰ চলচ্চিত্ৰৰ শ্ৰেষ্ঠ অভিনেত্ৰীৰ বঁটা পাইছিল ভাৰতীয় চলচ্চিত্ৰৰ এটা যুগান্তকাৰী চলচ্চিত্ৰ আৰু য়শ চোপ্ৰাৰ এতিয়ালৈকে শ্ৰেষ্ঠ কাম আছিল। এইটো প্ৰথম চলচ্চিত্ৰ যত তেখেত মোচ অবিহনে উপস্থিত হৈছিল। যদিও ছবিখন ভাৰতত বক্স-অফিচত ব্যৰ্থ আছিল, এইটো বিদেশত সাফল্য হিচাপে প্ৰমাণিত হৈছিল। ১৯৯১ চনত অনিল কাপুৰৰ মুক্তিপ্ৰাপ্ত 'বেনাম বাদশা'-ক টিকটৰ ৱিণ্ডত গড়ৰতকৈ তলত নাম দিয়া হৈছিল।
পাতপোক
পাতপোক (Leaf Insect, বৈজ্ঞানিক নাম-Phyllium bioculatum) ৷ পৰিয়াল-Phyllidae ৷ ইংৰাজ প্ৰাণীতত্ত্ববিদ 'জৰ্জ ৰবাৰ্ট গ্ৰে'ই ১৮৩২ চনত এই পতংগবিধ চিনাক্ত কৰি বৈজ্ঞানিকভাবে ইয়াৰ শ্ৰেণীবিভাজন কৰে৷ তেখেতৰ নাম অনুযায়ী ইয়াক 'গ্ৰে'ৰ পাতপোক' (Gray's Leaf Insect) বুলিও জনা যায়৷ <ref name="গ্ৰন্থ ১"
বসতিস্থল
উৎপত্তিগতভাৱে পাতপোক,পশ্চিম মালয়েছিয়াৰ থলুৱা পোক৷ ইয়াৰ বাহিৰেও ভাৰতবৰ্ষ,চীনৰ দক্ষিণ অংশ,শ্ৰীলংকা,সুমাত্ৰা,বৰ্ণিঅ,জাভা,ফিলিপাইনছ আৰু অষ্ট্ৰেলিয়াৰ উত্তৰ অংশ আদিত এই পোকবিধ পোৱা যায়৷ পৃথিৱীৰ বিষুৱীয় বৰ্ষাৰণ্য অঞ্চল,এই পোকবিধৰ প্ৰধান বাসভূমি৷
অনিল কাপুৰ
১৯৯০ দশক
কিছুমান বক্স-অফিচত ব্যৰ্থতাৰ পিছত তেখেত জুহি চাওলাৰ লগত 'লোফাৰ' (১৯৯৬) ৰ নিচিনা ছবিত সাফল্য অৰ্জন কৰিছিল। জুদাইত, কাপুৰৰ দুগৰাকী স্ত্ৰীৰ মাজত ভঙা প্ৰেমময় স্বামীৰ চিত্ৰ প্ৰশংসা হৈছিল আৰু এই ছবিখন বক্স-অফিচত বৰ ভাল অভিনয় হিট হৈছিল। 'দিৱানা মাস্তানা' (১৯৯৭), 'বিবি নং ১' (১৯৯৯) আৰু 'হম অপনে দিল মেঁ ৰেহতে হ্যেঁ' (১৯৯৯) বক্স অফিচত হিট হৈছিল। 'তাল'(১৯৯৯)ৰ এক উদ্যোগী, অসাধু মিউজিকেল চুপাৰষ্টাৰ আৰু কাপুৰৰ অস্বাভাৱিক চৰিত্ৰটো জনগণ আৰু সমালোচক উভয়ক আচৰিত কৰি দিছিল। কমল হাচান কাপুৰৰ ভূমিকাত অভিনয় কৰিছিল তামিল চলচ্চিত্ৰ, থেভাৰ মাগান (১৯৯২)ৰ ৰিমেক, বিৰাশাত তেওঁৰ দুৰ্দান্ত অভিনয়ৰ বাবে তেখেত ৰেভ ৰিভিউ অৰ্জন কৰিছিল। তেখেত জুহি চাওলাৰ লগতে অসমাপ্ত ঝূট বোলে কাউৱা কাটে-ত অভিনয় কৰিছিল, যিটো চলচ্চিত্ৰ নিৰ্মাতা হৃষীকেশ মুখাৰ্জিৰ সৰ্বশেষ বাণিজ্যিক মুক্তি আছিল। তেখেত ছবিৰ দ্বিতীয়াৰ্ধৰ বাবে আকৌ মোচ খুৰাইছিল।
পাতপোক
বিৱৰণ
পাতপোকৰ মতা আৰু মাইকী দুয়োটাকে সেউজীয়া,হালধীয়া আৰু সুমথিৰা,- এই তিনিটা বৰণত পোৱা যায়৷ ইয়াৰ বৰণ পৰিবেশৰ আৰ্দ্ৰতাৰ ওপৰত নিৰ্ভৰশীল৷ ভাৰতীয় জলবায়ুত ইয়াক সেউজীয়া বা হালধীয়া ৰূপত দেখা যায়৷ লিংগভেদে পাতপোকৰ দেহৰ গঠন আৰু আকৃতিত যথেষ্ট পাৰ্থক্য দেখা যায়৷ প্ৰকৃততে মাইকী পোকবোৰহে পাতৰ দৰে আৰু চেপেতা৷ মতা পাতপোক আকৃতিত গোতা আৰু দীঘলীয়া হয়৷ আকৃতিত মাইকী পাতপোক মতা পাতপোকতকৈ ডাঙৰ হয়৷ ইহঁত পাঁচৰপৰা আঠ-ন ছেণ্টিমিটাৰ পৰ্যন্ত ডাঙৰ হয়৷ ইহঁতৰ এযোৰ চেপেটা,অস্বচ্ছ,পাতৰ দৰে পাখি থাকে৷ এই পাখিয়ে দেহৰ চাৰি-পঞ্চমাংশ ঠাই আগুৰি থাকে৷ গছ-পাতৰ সৰল সিৰাবিন্যাসৰ দৰে ইহঁতৰ দেহৰ মাজভাগ উঠঙা আৰু পাৰ্শ্বভাগলৈ সমান্তৰাল সিৰাবিন্যাস আকৃতিৰ ৰেখা দেখিবলৈ পোৱা যায়৷ আকাৰত ডাঙৰ যদিও মাইকী পাতপোক উৰণত অসমৰ্থ হয়৷ মতা পাতপোক আকৃতিত সৰু৷ ইহঁত চাৰিৰপৰা সাত ছেণ্টিমিটাৰমান ডাঙৰ হয়৷ ইহঁতৰ দেহটো সৰু,দীঘলীয়া পাতৰ দৰে গোটা আৰু প্ৰায়েই অসম গঠনৰ হয়৷ ইহঁতৰ এযোৰ স্বচ্ছ পাখি থাকে৷ই দেহৰ পুচ্ছভাগ পৰ্যন্ত আৱৰি থাকে৷ এই পাখিৰ সহায়ত ইহঁত উৰিবলৈ সক্ষম হয়৷ মাইকী পাতপোকৰ দৰে ইহঁতৰ দেহতো সমান্তৰাল সিৰাবিন্যাসৰ গঠন দেখা যায়৷ তদুপৰি ইহঁতৰ দেহত প্ৰায়েই কিছুমান ফুটফুটীয়া দাগ দৃষ্টিগোচৰ হয়৷
অনিল কাপুৰ
২০০০ দশক
thumb|260x260px|আগৰাৰ [[তাজমহলত টম ক্ৰাজৰ সৈতে কাপুৰ।]] অনিল কাপুৰৰ প্ৰথম মুক্তি পাইছিল ২০০০ চনৰ বুলিন্দী, য'ত তেওঁ দুবাৰ ভূমিকা পালন কৰিছিল, য'ত জ্যেষ্ঠ ঠাকুৰ হিচাপে সংৰক্ষণ আৰু পৰিপক্কতা দেখুওৱা হৈছিল। ২০০০ চনত ৰাজকুমাৰ সম্প্ৰতিৰ সমালোচনাৰ দ্বাৰা প্ৰশংসিত পুকাৰত তেওঁৰ ভূমিকাৰ বাবে তেওঁ শ্ৰেষ্ঠ অভিনেতা শ্ৰেণীত প্ৰথম ৰাষ্ট্ৰীয় চলচ্চিত্ৰ বঁটা লাভ কৰিছিল। কাপুৰে ২০০০ চনত হমাৰা দিল আপকে পাচ হ্য-ৰ সৈতে পুনৰ মাৰাত্মক আৰু বাণিজ্যিক সফলতাৰ স্বাদ লৈছিল। ৰাকেশ ৰোশনৰ দ্বাৰা পৰিচালনা কৰা এখন চিনেমাত, কাপুৰে ৰাজীৱ হিচাপে শ্ব'টো চুৰি কৰিছিল, য'ত কাপুৰৰ সংলাপ বিতৰণৰ প্ৰশংসা কৰা হৈছিল। তেওঁ শংকৰৰ নায়কত এক পাউজাৰপেণ্ট প্ৰদৰ্শন প্ৰদান কৰিছিল যাক বহুতে তেওঁৰ সৰ্বশ্ৰেষ্ঠ প্ৰদৰ্শন বুলি গণ্য কৰে।
পাতপোক
বিশেষত্ব
চৰাই আৰু সাপ বা আন সৰীসৃপ ইহঁতৰ প্ৰধান শত্ৰু৷ অৱশ্যে ইহঁতৰ বিশেষ দেহৰ গঠনে ইহঁতক শত্ৰুৰ চকুত ধূলি দিয়াত যথেষ্ট সহায় কৰে৷ তদুপৰি আন পতংগ আদিৰ আক্ৰমণৰপৰা নিজকে ৰক্ষা কৰিবলৈ ইহঁতৰ সমুখভাগত এযোৰ সৰু পাখিৰ দৰে শক্তিশালী গঠন থাকে৷ সাধাৰণতে ৬০% তকৈ কন আৰ্দ্ৰ পৰিবেশত ইহঁতৰ জীৱনধাৰণ সম্ভৱ নহয়৷
অনিল কাপুৰ
২০০০ দশক
২০০২ চনত কাপুৰে হলিউড হিট নাটি প্ৰেছৰ ৰ পৰা লোৱা বধাই হো বধাই-ত এজন চৰ্বিব্যক্তিৰ ভূমিকাত উৎকৃষ্ট প্ৰদৰ্শন কৰিছিল। তেওঁ ইন্দ্ৰ কুমাৰ পৰিচালনা কৰা ছবি ৰিচতে-ত আৰু এক গৰিহপুৰোহ প্ৰদৰ্শন কৰিছিল।  ওম জয় জগদিছত তেওঁ এক আশ্চৰ্য্যকৰ প্ৰদৰ্শন কৰিছিল। কাপুৰে প্ৰথমবাৰ বলীউডৰ অভিনেতা অমিতাভ বচ্চনৰ সৈতে আৰমানত স্ক্ৰীণখন শ্বেয়াৰ কৰে, আৰু তেওঁৰ এক নেৰ্চাৰ্জনৰ আখৰটো অতি ভালদৰে খেলিছিল।
২০০৩ চনৰ মুক্তিত, ক'লকাতা মেইলে তেওঁৰ এক সৰ্বশ্ৰেষ্ঠ প্ৰদৰ্শন প্ৰদান কৰে। তেওঁৰ আখৰটো এই স্ক্ৰীণপ্লে চালিত প্ৰদৰ্শনত প্ৰদৰ্শন কৰাৰ পৰ্যায়ৰ সুযোগেৰে নিৰ্ধাৰণ কৰা হৈছিল আৰু শক্তিশালী সমৰ্থন কাৰী কাষ্ট স্বত্বেও, এয়া সঁচাকৈয়ে কাপুৰৰ এক-পুৰুষৰ প্ৰদৰ্শন হিচাপে ওলাই আহিছিল। তেওঁ সমীৰা ৰেড্ডী, আদিত্য পাঁচোলি, সঞ্জয় দত্ত আৰু কোনা মিত্ৰৰ কাষত মোচাফাৰত কৰ্টিভিট প্ৰদৰ্শনেৰে ৰূপৰ পৰ্দাখন প্ৰখৰিত কৰিছিল।  কাপুৰে তেওঁৰ প্ৰস্তুত কৰা ফ্ৰিলাৰ মাই ৱাইফৰ মাৰ্ডাৰ ত পীড়ন কৰা স্বামী হিচাপে অবিশ্বাস্যভাৱে সংৰক্ত প্ৰদৰ্শন কৰিছিল।    এনেছ বাজমীৰ চুপাৰ হিট কমেডী নো এণ্ট্ৰি (২০০৫) সেই বছৰ কাপুৰৰ বাবে অনুসৰণ কৰে। ছবিখন বছৰটোৰ সৰ্বাধিক উপাৰ্জনকাৰী ছবি হৈ পৰিছিল। তেওঁ বেৱাফা চিনেমাখনত আছিল, এজন ধনী ব্যৱসায়ী ৰূপে অভিনয় কৰিছিল যি সন্তান জন্মৰ সময়ত মৃত্যুহোৱাৰ পিছত পত্নীৰ ভনীয়েকক বিয়া কৰিবলৈ বাধ্য হয়।
পাতপোক
জীৱনকাল
লিংগভেদে পাতপোকৰ জীৱনকালো বেলেগ বেলেগ হয়৷ মাইকী পাতপোকৰ জীৱনকাল তিনিৰপৰা ছমাহ হয়৷ তাৰ তুলনাত মতা পাতপোকবোৰ মাত্ৰ একৰপৰা ছমাহ পৰ্যন্তহে জীয়াই থাকে৷ পৰিবেশৰ উষ্ণতা আৰু আৰ্দ্ৰতা ভেদেও ইহঁতৰ জীৱন কালৰ তাৰতম্য ঘটে৷ ২৪-২৮° ছেলছিয়াছ উষ্ণতা আৰু ৭০% - ৯৫% আৰ্দ্ৰতা ইহঁতৰ বাবে উপযোগী৷
অনিল কাপুৰ
২০০০ দশক
কাপুৰে ২০০৫ চনৰ চুৰিলাৰ চকলেটত সুক্ষ্মতাৰে এটা ধূসৰ আখৰ খেলিছিল। অনিলৰ প্ৰথম মুক্তি ২০০৭ চনৰ চালাম-ই-ইশ্বক: এ ৰিটাৰ্বিট টো লাভ আছিল বিদেশীত আঘাতপ্ৰাপ্ত বক্স অফিচ যদিও ভাৰতত এটা লপ। ২০০৭ চনৰ ২১ ডিচেম্বৰত মুক্তি প্ৰাপ্ত এনেছ বাজমিৰ স্বাগতমক বছৰৰ সৰ্ববৃহৎ সফলতা ঘোষণা কৰা হৈছিল। সুভাষ ঘৈৰ ক'লা এণ্ড হোৱাইটত কাপুৰৰ মূল্যাঙ্কন কৰা প্ৰদৰ্শনক যথেষ্ট প্ৰশংসা কৰা হৈছিল।   ২০০৮ চনত তেওঁৰ প্ৰথম মুক্তি আবাব মাষ্টনৰ চুৰিলাৰ ৰেচ বক্স অফিছত আঘাতপ্ৰাপ্ত হয়। বিজয় কৃষ্ণ আচাৰ্যৰ, তাশানে য়শ ৰাজ ফিল্মলৈ অনিলৰ প্ৰৱৰ্তন চিহ্নিত কৰিছিল কিন্তু বক্স অফিচত ভাল কৰিবলৈ ব্যৰ্থ হয়।
পাতপোক
বংশবিস্তাৰ
পাতপোকৰ বংশবিস্তাৰ প্ৰক্ৰিয়া জটিল৷ ইহঁতে যৌন আৰু অযৌন - দুয়ো প্ৰকাৰে বংশবিস্তাৰ কৰে৷ মাইকী পাতপোকে এমাহ বয়সৰপৰাই কণী পাৰিবলৈ লয়৷ সাধাৰণতে এই প্ৰক্ৰিয়া যৌনমিলনৰ পাছত হব যদিও বহুক্ষেত্ৰত মাইকী পাতপোকে অনিষিক্ত ডিম্বৰো সৃষ্টি কৰে৷
অনিল কাপুৰ
বহিঃ সংযোগ
শ্ৰেণী:ভাৰতৰ ব্যক্তি শ্ৰেণী:জীৱিত ব্যক্তি শ্ৰেণী:ভাৰতৰ ব্যক্তি শ্ৰেণী:ফিল্মফেয়াৰ বঁটা বিজয়ী শ্ৰেণী:ৰাষ্ট্ৰীয় চলচ্চিত্ৰ বঁটা- বিশেষ জুৰী বঁটা (পূৰ্ণদৈৰ্ঘ্য ছবি) বিজয়ী শ্ৰেণী:শ্ৰেষ্ঠ অভিনেতাৰ ৰাষ্ট্ৰীয় চলচ্চিত্ৰ বঁটা বিজয়ী
পাতপোক
বংশবিস্তাৰ
পাতপোকৰ কণীৰপৰা পোৱালোৰ বিকাশ হোৱা প্ৰক্ৰিয়া যথেষ্ট লেহেমীয়া৷ প্ৰক্ৰিয়া ভেদেও এই সময়ৰ তাৰতম্য ঘটে৷ নিষিক্ত কণীৰপৰা দুই-তিনি মাহতেই পোৱালি জগিবলৈ পাঁচৰপৰা ছমাহ পৰ্যন্ত সময় লাগে৷ বহু সময়ত অনিষিক্ত কণীত ভ্ৰূণ বিকাশ প্ৰক্ৰিয়া অসম্পূৰ্ণ হোৱা দেখা যায়৷ নিষিক্ত কণীৰপৰা মতা আৰু মাইকী দুই ধৰণৰ পলুৰ সৃষ্টি হোৱাৰ পৰিবৰ্তে অনিষিক্ত কণীৰপৰা কেৱল মাইকী পোৱালিৰহে সৃষ্টি হয়। মাইকী পাতপোকে এবাৰত ৮০ ৰপৰা ১০০ পৰ্যন্ত কণী পাৰে৷ কণীৰ বৰণ মটীয়া৷
পলু পাতপোকবোৰ ৰঙা বৰণৰ হয়৷ ইহঁতৰ দেহৰ বৃদ্ধি যথেষ্ট খৰতকীয়া হব আৰু আহাৰ গ্ৰহণ কৰিবলৈ লোৱাৰপৰা দেহৰ বৰণ সলনি হ'বলৈ ধৰে৷ পোৱালিবোৰে প্ৰায় ১৫ দিনমানৰ ভিতৰতে পূৰ্ণাংগ ৰূপ পায়৷
তথ্য সংগ্ৰহ
শ্ৰেণী:পতংগ
ৰত্না পাঠক শ্বাহ
ৰত্না পাঠক শ্বাহ (Ratna Pathak Shah) (জন্ম-১৮ মাৰ্চ ১৯৫৭ ) হৈছে এগৰাকী ভাৰতীয় অভিনেত্ৰী আৰু পৰিচালিকা৷ তেখেতে থিয়েটাৰ, দূৰদৰ্শন আৰু কথাছবিৰ লগত জড়িত৷ হিন্দী আৰু ইংৰাজী ভাষাৰ ভালেমান থিয়েটাৰগোষ্ঠীৰ লগত তেখেতে কাম কৰিছে৷ ১৯৮০ৰ দশকত দূৰদৰ্শনৰ জনপ্ৰিয় ধাৰাবাহিক ইধৰ উধৰৰ যোগেদি ৰত্না পাঠক শ্বাহে বৃহত্তৰ দৰ্শক সমাজৰ পৰিচিতি লাভ কৰে৷
২০০৪-২০০৬ চনৰ সময়ছোৱাত ৰত্না পাঠক শ্বাহে হাস্যৰসপূৰ্ণ টিভি ধাৰাবাহিক ছাৰাভাই ভাৰ্ছেছ ছাৰাভাইত অভিনয় কৰি বিপুল সমাদৰ লাভ কৰে৷ তেখেতে অভিনয় কৰা কেইখনমান উল্লেখযোগ্য কথাছবি হৈছে জানে টু...য়া জানে না (২০০৮), গোলমাল ৩ (২০১০), কাপুৰ এণ্ড ছনছ (২০১৬), আৰু ব্লেক কমেডি ছবি লিপষ্টিক আণ্ডাৰ মাই বূৰ্খা (২০১৭)৷ এইকেইখন ছবিৰ জৰিয়তে তেখেতে ফিল্মফেয়াৰ বঁটাত শ্ৰেষ্ঠ সহ-অভিনেত্ৰীৰ শিতানত মনোনয়ন লাভ কৰিছিল৷ ২০১২ চনত ৰত্না পাঠকে ৰোমাণ্টিক কমেডি ছবি এক মেই অঔৰ এক টু, খুবছুৰত (২০১৪)ত অভিনয় কৰিছিল৷ তেখেতৰ স্বামী হৈছে বলিউডৰ বৰ্ষীয়ান অভিনেতা নাছিৰুদ্দিন শ্বাহ৷ দম্পতীটোৰ দুজন পুত্ৰ সন্তান আছে৷
তথ্যসংগ্ৰহ
শ্ৰেণী:অভিনেত্ৰী শ্ৰেণী:ভাৰতীয় অভিনেত্ৰী শ্ৰেণী:হিন্দী চলচ্চিত্ৰৰ অভিনেত্ৰী শ্ৰেণী:ভাৰতীয় নাৰী শ্ৰেণী:জীৱিত ব্যক্তি শ্ৰেণী:ৰাষ্ট্ৰীয় নাট্য বিদ্যালয়ৰ প্ৰাক্তন শিক্ষাৰ্থী
সপ্তাহ
সপ্তাহ হৈছে সময়ৰ এটা একক। সাত দিনে এক সপ্তাহ হয়।
অন্যান্য সময় এককৰ সৈতে সম্পৰ্ক
শ্ৰেণী:সময় শ্ৰেণী:সময়ৰ একক *
দুৰ্গাপ্ৰসাদ মজিন্দাৰ বৰুৱা
দুৰ্গাপ্ৰসাদ মজিন্দাৰ বৰুৱা (Durga Prasad Majinder Baruah) হৈছে অসমৰ এগৰাকী কবি আৰু নাট্যকাৰ। আধুনিক অসমীয়া নাটৰ বুৰঞ্জী গঢ়োতা সকলৰ ভিতৰত এজন। বিংশ শতিকাৰ শেষ দশকত যি সকলে অসমীয়া নাট ৰচনা কৰিবলৈ সংকল্প গ্ৰহণ কৰে তেওঁ তাৰে ভিতৰত অন্যতম। তেখেতৰ নাট সমূহ ধেমেলীয়া আৰু গ্ৰাম্য হাস্য ৰসৰ প্ৰাধান্য দেখা যায়।
জন্ম
দুৰ্গাপ্ৰসাদ মজিন্দাৰ বৰুৱাৰ ১৮৭০চনত শিৱসাগৰ জিলাৰ বেতবাৰীৰ শুকানপুখুৰীত জন্ম হয়।
বংশ পৰিচয়
তেখেতৰ পিতৃৰ নাম নৰোত্তম মজিন্দাৰ বৰুৱা।
সাহিত্যৰাজি
{{columns-list|3|
যুটীয়া ভাবে ৰচিত নাটক
}}
মৃত্যু
১৯২৮ চনত দুৰ্গাপ্ৰসাদ মজিন্দাৰ বৰুৱাৰ মৃত্যু হয়।
তথ্য সংগ্ৰহ
শ্ৰেণী:অসমীয়া কবি শ্ৰেণী:অসমীয়া নাট্যকাৰ
৪ ডিচেম্বৰ
এইদিনটোত ঘটা কেইটামান উল্লেখযোগ্য ঘটনা-
পদ্মাৱতী (দ্ব্যৰ্থতা দূৰীকৰণ পৃষ্ঠা)
এইটো এটা দ্ব্যৰ্থতা দূৰীকৰণ পৃষ্ঠা। পদ্মাৱতী শব্দটোৱে নিম্নলিখিত প্ৰবন্ধবোৰ সূচাব পাৰে:
ক (ইণ্ডিক)
তথ্যসংগ্ৰহ
শ্ৰেণী:বৰ্ণমালা
সৰ্ব ভাৰতীয় প্ৰযুক্তি শিক্ষা পৰিষদ
সৰ্ব ভাৰতীয় প্ৰযুক্তি শিক্ষা পৰিষদ ভাৰত চৰকাৰৰ মানৱ সম্পদ উন্নয়ন মন্ত্ৰণালয়ৰ উচ্চশিক্ষা বিভাগৰ অধীনত আৰু বিশ্ববিদ্যালয় অনুদান আয়োগৰ অন্তৰ্ভুক্ত ৰাষ্ট্ৰীয় পৰ্যায়ৰ প্ৰযুক্তি শিক্ষাৰ পৰিষদ। ১৯৪৫ চনৰ নৱেম্বৰ মাহত এই পৰিষদ চৰকাৰৰ উপদেষ্টা পৰিষদ হিচাপে গঠন কৰা হৈছিল। ১৯৮৭ চনত সংসদৰ বিধেয়কৰ দ্বাৰা ই ভাৰতৰ প্ৰযুক্তি আৰু ব্যৱস্থাপনা শিক্ষাৰ আঁচনি প্ৰস্তুতকৰণ আৰু ৰূপায়ণৰ জৰিয়তে সুসংবৰ্ধিত উন্নয়নৰ আইনী ক্ষমতা লাভ কৰে। পৰিষদে ভাৰতীয় প্ৰতিষ্ঠান সমূহৰ বিশেষ স্নাতক আৰু স্নাতকোত্তৰ পাঠ্যক্ৰমক স্বীকৃতি প্ৰদান কৰে।
সৰ্ব ভাৰতীয় প্ৰযুক্তি শিক্ষা পৰিষদৰ অন্তৰ্গত ১০টা শিক্ষাবৰ্ড আছে। সেই কেইটা হ'ল: অভিযান্ত্ৰিক আৰু প্ৰযুক্তিবিদ্যাৰ স্নাতক অধ্যয়ন, অভিযান্ত্ৰিক আৰু প্ৰযুক্তিবিদ্যাৰ স্নাতকোত্তৰ আৰু গৱেষণা, ব্যৱস্থাপনা অধ্যয়ন, বৃত্তিমূলক শিক্ষা, প্ৰযুক্তি শিক্ষা, ভেষজ বিজ্ঞান শিক্ষা, স্থাপত্যবিদ্যা, হোটেল ব্যৱস্থাপনা আৰু কেটাৰিং প্ৰযুক্তি, তথ্য প্ৰযুক্তি আৰু নগৰ পৰিকল্পনা। ইয়াৰ মুখ্য কাৰ্যালয় নতুন দিল্লীৰ নেলছন মেণ্ডেলা ৰোডৰ বসন্ত কুঞ্জত অৱস্থিত। ইয়াৰ আন আঞ্চলিক কাৰ্যালয় সমূহ তিৰুঅনন্তপুৰম, কলকাতা, চেন্নাই, কানপুৰ, মুম্বাই, ভাদডৰা, চণ্ডীগড়, গুৱাহাটী, ভূপাল, বেংগালুৰু, হায়দৰাবাদ আৰু গুৰুগ্ৰামত অৱস্থিত।
সৰ্ব ভাৰতীয় প্ৰযুক্তি শিক্ষা পৰিষদৰ বৰ্তমান অধ্যক্ষ অনিল সহস্ৰবুদ্ধি।
বাহ্যিক সংযোগ
শ্ৰেণী:ভাৰতৰ চৰকাৰী সংস্থা
পূৰ্ব বংগ
পূৰ্ব বংগ (পূর্ব বাংলা/পূর্ববঙ্গ Purbô Bangla/Purbôbongo) পাকিস্তানৰ এটি অঞ্চল আছিল যি পাকিস্তানৰ অন্য ভাগৰ পৰা ভৌগোলিকভাৱে ভালেমান দূৰত অৱস্থিত আছিল। পূৰ্ব বংগৰ দক্ষিণ দিশে বংগোপসাগৰ, উত্তৰে আৰু পশ্চিমে ভাৰত আৰু পূব দিশে ম্যানমাৰ। ভৌগোলিকভাৱে, সীমা নালাগিলেও, ই নেপাল, তিব্বত আৰু ভূটানৰ ওচৰত অৱস্থিত। এই অঞ্চলৰ ৰাজধানী আছিল ঢাকা।
সৃষ্টি
ভাৰতৰ বিভাজনৰ সময়ত বেংগল প্ৰদেশকো বিভাজিত কৰা হৈছিল ধাৰ্মিক আধাৰত। মুছলিম জনবহুল পূব অঞ্চল হৈ পৰিছিল পূৰ্ব বংগ। এই প্ৰদেশ ষষ্ঠ জৰ্জ আৰু দ্বিতীয় এলিজাবেথৰ কালৰ। তদুপৰি, তিনিজন গভাৰ্ণৰ জেনেৰেল: মহম্মদ আলি জিন্না, খাজা নিজামুদ্দীন আৰু গুলাম মহম্মদ শাসনত আছিল এই প্ৰদেশৰ অস্তিত্বৰ কালত।
সমাজ
পূৰ্ব বংগ আছিল পাকিস্তানৰ আতাইতকৈ জনবহুল আৰু বহু-সাম্প্ৰদায়িক প্ৰদেশ। ই কেইবাটাও ৰাজনৈতিক আন্দোলনৰ স্থল আছিল, যেনে বাংলা ভাষা আন্দোলন। ১৯৫৫ চনত পূৰ্ব বংগৰ অৱসান ঘটাই পূব পাকিস্তানৰ সৃষ্টি কৰা হ'ল, এক একক নীতিৰ অধীনত। এনে হৈছিল মহম্মদ আলিৰ প্ৰধান মন্ত্ৰিত্বত।
পূৰ্ব বংগৰ বিধান সভাই এই প্ৰদেশৰ আইন পাৰিত কৰিছিল।